Józef Klemens Piłsudski pe Józef Piłsudski (distaget ['juzɛf piw'sutski] e poloneg) (5 a viz Kerzu 1867 – 12 a viz Mae 1935) a voe e penn Republik Polonia etre ar C’hentañ hag an Eil Brezel-bed, da lavarout eo e-pad Eil Republik Polonia.\nar Marichal Piłsudski\n2 Er galloud\nGanet e voe e keriadenn Zułów (Zalavas hiziv, e Lituania), a oa en Impalaeriezh Rusia en amzer-se) en ur familh noblañsoù polonat paour. E studioù a reas e Vilno (Vilnius) ha goude-se e C'harkiv, en Ukraina (en Impalaeriezh Rusia ivez, en amzer-se). Eno, pa oa studier war ar medisinerezh, e voe harzet e 1886 ha skarzhet eus ar skol-veur dre ma tamalled dezhañ bezañ un enebour politikel. Harzet e voe adarre e 1887, ha tamallet e voe dezhañ bezañ kemeret perzh en un irienn da glask lazhañ an tsar Aleksandr III. Barnet e voe ha kaset en harlu da Siberia e-pad pemp bloaz.\nPa voe lezet da vont en e frankiz, e 1892, e lakaas e anv e-barzh ar Polska Partia Socjalistyczna (PPS, Strollad sokialour Polonia) ha labourat a reas da aozañ ur skourr anezhañ e Lituania (el lodenn eus douaroù Polonia a oa en Impalaeriezh Rusia da neuze). E penn ar gelaouenn sokialour Robotnik (al labourer) e oa. Dimeziñ a reas gant e wreg kentañ, Maria Koplewska e 1899. E miz C’hwevrer 1900 e voe harzet Piłsudski ha toullbac’het e Gwikadell Varsovia, rak kavet e oa bet ti-moullañ ar gelaouenn Robotnik gant ar polis. Dont a reas a-benn da dec’hout e miz Mae 1901 diouzh ospital Sant-Petersbourg ma oa bet kaset. Adkregiñ a reas Piłsudski da stourm gant ar PPS, hag e-pad ar Brezel etre Japan ha Rusia (1904–1905) ez eas da Japan da glask ober emglev gant ar vro-se d’en em sevel a-enep an tsar, met en aner.\nKartenn a ziskouez Rouantelezh Polonia (Królestwo Polskie) en XIXvet kantved.\nE 1904 e voe savet gant Piłsudski ur strollad armet, an Organizacja Bojowa (OB-PPS), da stourm ouzh nerzhioù Rusia evit dizalc’hiezh Polonia a-bezh. E-pad Dispac'h rusian 1905 e voe c’hoariet ur roll a bouez gant Piłsudski e Rouantelezh Polonia. E deroù 1905 e voe galvet an dud da ziskregiñ diouzh o labour gant ar PPS. War-dro 400 000 den a gemeras perzh en harz-labour-se, a badas daou viz. E miz Mezheven 1905 e voe un emsavadeg enep-rusian e Łódź : padout a reas ur sizhun ha degadoù a dud a voe lazhet gant polis hag arme Rusia. Bec’h a voe eno ivez etre aduidi Piłsudski hag ar PPS ha heulierien Roman Dmowski hag e strollad Narodowa Demokracja a oa klouaroc’h ha na savent ket a-du gant ar stourm armet ouzh nerzhioù Rusia. E 1906 e voe rannet ar PPS e div gostezenn : ar Frakcja Rewolucyjna (“rann dispac’hel”) hag al Lewica (“tu-kleiz”). Fellout a rae an Tu-kleiz kenlabourat gant dispac’herien Rusia, pa lavare ar Rann dispac’hel e ranked sevel a-enep an tsar da c’hounit dizalc’hiezh Polonia. E 1909 ez eas ar maout gant ar Frakcja Rewolucyjna er PPS. Piłsudski, o welout ar Brezel-bed kentañ o tont, a aozas un arme polonat kuzh gant an dud en doa bodet en Organizacja Bojowa : savet e voe evel-se ar Związek Walki Czynnej (ZWC, Unaniezh evit ar stourm oberiant), a rae embregadennoù el lodenn eus douaroù Polonia a oa e dalc’h an « hini wanañ eus aloubererien Polonia », Aostria-Hungaria. E 1914 e oa 7239 ezel gant ZWC.\nSoudarded Piłsudski a dagas Rusia e miz Eost 1914, o sevel a-du gant an Impalaeriezh alaman ha gant Aostria-Hungaria. Goude bezañ diskouezet nerzh e arme e meur a emgann, ha dreist-holl en Emgann Kostiuchnówka e 1916, e c’houlennas ouzh an div Impalaeriezh-se reiñ he frankiz da Bolonia ; anez e paouezfe Poloniz gant o stourm ouzh ar Rusianed. Asantiñ a reas gouarnamantoù Alamagn hag Aostria-Hungaria. Ur stad nevez a voe krouet anvet Rouantelezh Polonia hag er gouarnamant anezhi e voe lakaet Piłsudski da vinistr ar Brezel. Soñjal a rae e oa ret da Boloniz en em gannañ ouzh Rusia hag e oa tonket d’an Impalaeriezhioù kreiz koll ar brezel. Dre ma tiskoueze bezañ re zistag diouto e voe harzet ha kaset d’an toull-bac’h e Magdeburg. Soudarded Polonia a voe lakaet en Arme Aostria-Hungaria. D’an 8 a viz Du 1918 avat e voe lezet Piłsudski da vont kuit eus an toull-bac’h ha da zistreiñ da Bolonia. D’an 11 a viz Du 1918 e voe embannet dizalc’hiezh Polonia gantañ, nevez adlakaet e penn nerzhioù Polonia, gant renerien ar Rouantelezh.\nE 1918 e voe lakaet Piłsudski e penn ar stad nevez : prezidant Polonia (Naczelnik Państwa) e voe etre 1918 ha 1922. Stourm a reas a-enep ar galloud nevez e Rusia e-pad ar Brezel etre Rusia ha Polonia e 1920, dorn-ha-dorn gant nerzhioù ar broadelour ukrainat Symon Petliura. Emglev peoc'h Riga a lakaas fin d’ar brezel e miz Meurzh 1921. D’ar mare-se ivez e voe savet ur vonreizh nevez evit ar vro, unan a lakae harzoù da c’halloud ar prezidant. Reiñ e zilez a reas Piłsudski. Chom a rae e penn an arme, met e 1923 e roas e zilez eus ar garg-se ivez. E miz Mae 1926 avat e teuas e penn ar vro adarre, dre un taol-stad, degemeret mat gant un toullad strolladoù politikel. Nac’h a reas ar garg a brezidant ar Republik a veze kinniget dezhañ, met bez’ e voe tro-ha-tro kentañ ministr, ministr an difenn ha penn uhelañ an arme. Tamm-ha-tamm e teue Polonia da vezañ un diktatouriezh etre daouarn ar marichal Piłsudski. E 1930 e lakaas herzel un toullad politikourien da zerc’hent ur votadeg. E 1935 e lakaas degemer ur vonreizh nevez. Prederiet-bras e oa gant gwareziñ Polonia diouzh tagadennoù ar broioù amezek (Alamagn, Unaniezh Soviedel). Dirak ar galloudoù hollveliour-se e felle dezhañ difenn dizalc’hiezh Polonia. Klask a reas sachañ evezh renerien stadoù kornôg Europa, da vare Emglevioù Locarno e 1925 ; kinniget en dije d’ar C’hallaoued, e 1933, ober gantañ ur « brezel diarbenn » ouzh Hitler. Met nac’het en dije ar gouarnamant gall, en ur lavaret dezhañ e oa graet an emglev etre Bro-C’hall ha Polonia evit en em zifenn ha n’eo ket evit tagañ « an aotrou Hitler ».\nTamm-ha-tamm, avat, e teue Piłsudski da vezañ muioc’h-mui un diktatour en e vro, en e stourm ouzh an dud na oant ket a-du gantañ. Lakaat a reas digeriñ, e 1934, ur c'hamp-bac'h e Bereza Kartuska, a voe lakaet tud ennañ betek 1939, pa ne oa da badout nemet bloaz. Komunourien a voe bac’het ennañ dreist-holl, rak aon en doa gouarnamant Polonia e sikourfent an Unaniezh Soviedel.\nBez mamm Piłsudski e Vilnius, e Lituania.\nMervel a reas Piłsudski d’an 12 a viz Mae 1935. Beziet e voe e gorf en iliz-veur Wawel e Kraków, goude bezañ diskouezet eno e-pad daou vloaz, ha lakaet e voe e galon e bez e vamm e Vilnius. Goude e varv e reas ar gomunourien bolonat ur “faskour” anezhañ. Hogen pennoù an darn vrasañ eus ar strolladoù politikel, ar minorelezhioù broadel (Ukrainiz) pe ar relijionoù (Iliz katolik, Yuzevien) a veulas e labour e penn ar vro.\n↑ Ur rouantelezh emren e oa Rouantelezh Polonia en amzer-se, stag ouzh Impalaeriezh Rusia avat ha renet gant an tsar. Polonia ar C’hendalc’h a reer anezhi alies.\nJózef Piłsudski ha Polonia a-raok ar brezel (pl)\nJózef Piłsudski Institute of America (en) (pl)\nAdtapet diwar « https://br.wikipedia.org/w/index.php?title=Józef_Piłsudski&oldid=1658990 »\nDernière modification le 27 Eos 2015, à 14:08\nKemmoù diwezhañ degaset d'ar bajenn-mañ d'an 27 Eos 2015, da 14:08.


petite enfance – Scop Roudour\n🎃 Deskiñ pe gwelaat ho prezhoneg a fell deoc’h ? Ur staj a vo kinniget e-pad ur sizhun e Kemper gant Roudour ! E-pad vakansoù an diskar-amzer e vo eus ar 25 a viz Here d’an 29 a viz Here. En hor c’hreizenn stummañ (2 straed Meilh Melgwen) e vo. An doare efedusañ eo evit […]


Pajenn:Troude ha Milin - Ar marvailler brezounek.djvu/302 - Wikimammenn\nPajenn:Troude ha Milin - Ar marvailler brezounek.djvu/302\ngellfenn-me, eme ar roufl, kaout eunn tamm kik ejenn da zibri hag he c’hoad da zuna, me a lakafe ac’hanoud-te ker munud hag ar brenn gwiniz. — Mar ec’h euz naoun, eme al leon, debr da groc’henn a zo a-ispill oc’h da gorf iskiz hag hudur ; ha mar ec’h euz sec’hed, lip da c’houliou hag ef da c’hoad a zifrunk anezho. Evid-oun-me, me n’am euz ken naoun nemet d’as tispenna-te, ha da zispenna a rinn gant va ivinou, evel dispenna stripou. Ehana ac’h euz goulennet, ehan eta bete warc’hoaz, ha kreva da gorf a-benn neuze, mar gellez, rak ma ne rez ket, ne ri ket divezatoc’h ken-nebeud, rak warc’hoaz ne weli ket ann heol o kuzet.\nSetu neuze hag al leon ha kas al loened enn he raok d’ar gear, hep na oe bet debret hini anezho. Ann aotrou a wel ped a zo anezho, hag o kaout ez edont holl gwitibunan, e lavaraz da Ivon : — Ne d-euz ket kalz a dud evel-d-oud ; te a zo bet, am euz klevet, oc’h en em ganna oc’h ar roufl hag o lakaat anezhan feaz. — Ia da, eme lvon, en em ganna out-han am euz great hirio, ha warc’hoaz her lazinn ; Lezet em euz anezhan beo evit diskouez d’ezhan oc’h piou edo o c’hoari hag en deuz kavet he bar. Karet a rafenn e c’hellfe beza, a-benn warc’hoaz, ann hanter krevoc’h evit na d-oa hirio ; ha pa c’hellfe beza pare, ha teir gweach zo-ken krevoc’h, warc’hoaz e c’hellot dont da welet ac’hanoun o rei d’ezhan he lamm diveza. — Mad eo, eme ann aotrou a lakeaz digas d’he baotr saout\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/302&oldid=144275 »


Aziliz hag ar rönfl - Belgique Loisirs\nAccueil Dictionnaires & Langues Langues rares Aziliz hag ar rönfl\nAziliz hag ar rönfl\nAchat Aziliz hag ar rönfl - Christophe Boncens\nMojennoù hud evit ar re vihan hag ar re vunud. Un dastumad marvailhoù evit ar vugale adalek 2 vloaz. Pajennoù kalet e kartoñs penn da benn, gant kornioù ront. Un istor berr, farsus, gant tudennoù mojennel. Hat evit c'hoari, ur goulenn savet ouzh ar vugale bep eil bajenn. Paket e oa al labous glas en ur roued. Hag Aziliz ha reiñ frankiz dezhañ. Met merenn ar roñfl an hini oa ! Setu-eñ fuloret-ruz... En savoir plus\nRéférence : 9782371331464\nMojennoù hud evit ar re vihan hag ar re vunud. Un dastumad marvailhoù evit ar vugale adalek 2 vloaz. Pajennoù kalet e kartoñs penn da benn, gant kornioù ront. Un istor berr, farsus, gant tudennoù mojennel. Hat evit c'hoari, ur goulenn savet ouzh ar vugale bep eil bajenn. Paket e oa al labous glas en ur roued. Hag Aziliz ha reiñ frankiz dezhañ. Met merenn ar roñfl an hini oa ! Setu-eñ fuloret-ruz...\nEvaluations (0) Aziliz hag ar rönfl Christophe Boncens


Iriennouriezh - Wikipedia\n(Adkaset eus Iriennour)\nAn irinennouriezh a zo ur gredenn, un ideologiezh ivez a-wechoù, a zo hini an iriennourien, a zispleg drezi darvoudoù politikel, istorel, hag a vije c'hoarvezet abalamour d'un irienn guzh bennak, evit diskar ar galloud (politikel, armerzhel pe relijiel), pe evit kemer ar galloud. Hervez ar gredenn-se e vez strolladoù tud droukrañsus, politikourien pe torfedourien, o klask kemer ar stur dre guzh hag o tistruj o enebourien. .\nTresadenn enepyuzev awenet gant an iriennouriezh. Diskouezet eo ar banker yuzev Rothschild o terc'hel ar bed en e zaouarn, 1898\nUn toullad tud a embann ez eus iriennoù a-enep ar stad, Bro-C’hall, ar galleg, pe a-enep ar peoc’h, ar bed. Komz a reer neuze eus iriennouriezh: n'eo ket ur skiant evel-just, met ur gammweledigezh eus ar bed, pe un douellweledigezh.\nIjinañ iriennoù a ra an iriennourien. Pe e kredont er pezh a laront, pe e klaskont levezoniñ ar speredoù. Darn eus an dud-se a c'hall bezañ brozennourien, klañv a spered, re all servijerien ar stad pe ur gostezenn bolitikel bennak, hag ober propaganda.\nAlies e vez diaes da zigejañ an daou seurt ijinerien iriennoù, rak un irienn ijinet evel arm ar propaganda a c'hall bezañ diefed war milionoù a dud ha derc'hel da levezoniñ tud klañvidik pe hegredik.\n1 An iriennoù ijinet\n3 Levrioù da lenn\nAn iriennoù ijinetAozañ\nBremañ e vez ijinet iriennoù bedel, kement hag ober:\nIrienn ar Yuzevien, ijinet a bell zo, zo bet implijet gant polis kuzh an tsared evit skrivañ al levr Protokol Furien Sion, implijet war-lerc'h gant an nazied, hag hiriv c'hoazh gant stadoù zo (Iran da skouer); hervez an iriennourien-se e vefe ar Yuzevien pennkaoz d’ar gwalldaol a voe e New-York d’an 11 a viz Gwengolo. Sellet e vez ouzh al levr gant tud zo evel pa vije ur gwir levr istor.\nAn irienn amerikan, a glask hon lakaat da grediñ ne oa ket bet argadet ar Pentagon gant ur c'harr-nij, pa ne vije bet karr-nij ebet en deiz-se, hervez an iriennour gall, Thierry Meyssan .\nan iliz katolik, pe ar pab, a glaskfe ren ar bed, pe a vefe oc'h ober dija, hervez KKK pe protestanted zo eus Norzhiwerzhon;\nar c'h-chemtrails : an arme, pe an NASA, a vefe o skeiñ louzoù eus kirri-nij war an dud.\nMa ne glot ket ar fedoù gant ho teorienn iriennnoù n’hoc’h eus ken ‘met ijinañ un iriennn brasoc’h c’hoazh. Robert D. Hicks, In Pursuit of Satan.\nLevrioù da lennAozañ\nLes nouveaux imposteurs, Antoine Vitkine, La Martinière.\nTesteni un Alamanez savet a-enep an iriennourien : http://www.vice.com/fr/read/comment-jai-quitt-la-secte-des-thories-du-complot\nAdtapet diwar « https://br.wikipedia.org/w/index.php?title=Iriennouriezh&oldid=1849733 »\nDernière modification le 3 Her 2019, à 08:55


Camilla Martelli - Wikipedia\nCamilla Martelli (Firenze, 1545 – Firenze, 1590) a oa serc'h ha goude pried morganatek Cosimo Iañ de' Medici, Dug-meur Toskana .\nPoltred Camilla Martelli, gant Alessandro Allori .\nMedalenn Camilla Martelli, lakaet war gont Pastorino de' Pastorini (1584)\nMerc'h e oa da Antonio Martelli, den a renk uhel e kêr Firenze, ha da Fiammetta Soderini. Meulet e veze he c'hened ha goude marv Eleonora di Toledo, pried an dug, e kemeras lec'h e serc'h Eleonora degli Albizi, petra bennak ma oa c'hwec'h vloaz warn-ugent yaouankoc'h egetañ. Camilla a reas war-dro an dug-meur pa oa klañv, pa laoskas ar galloud gant e vab, Francesco Iañ de' Medici, d'en em dennañ d'ar villa medicea di Castello.\nUr verc'h he doe Camilla e 1568, Virginia hec'h anv, met tremen a rae war-lerc'h ar vugale eus eured kentañ Cosimo, ha war-lerc'h e vab Francesco dreist-holl. Daoust da enebiezh e vugale ec'h addimezas Cosimo da Gamilla e 1570, war c'hourc'hemenn ar pab Pi V, met hi ne voe ket anvet da zugez-veur, war-c'houlenn ar vugale. D'e vab Francesco, en devoa klemmet abalamour da se, en devoa respontet "Sono un privato e ho preso in moglie una gentildonna fiorentina, e di buona famiglia" ( Un den on, ha kemeret em eus da wreg ur vaouez firenzeat a diegezh mat), da lavarout eo e c'halle, dre ma ne oa ket dug ken, dibab e wreg evel a gare. Divastardiñ o merc'h Virginia a reas ivez, ha reiñ ul lec'h dezhi e skeul ar susitourien.\nTabut a veze alies etre Cosimo gozh hag e vugale diwar-benn Camilla. Ne blije ket dezho he c'hoant da zispakañ pinvidigezh, a gavent ken gros ha divezh e-skoaz doareoù kran o mamm Eleonora di Toledo, pried marv an dug-meur.\nDeuet e oa Cosimo da vezañ damseizet, ha dic'houest da gomz. En 1574, d'an 30 a viz Ebrel, e varvas.\nBloaz goude, e 1575, en em dennas Camilla, rediet gant Francesco, e kouent ar Murate e Firenze, ha hi nav bloaz warn-ugent, difennet outi addimeziñ.\nAbalamour d'he c'hlemmoù ha d'he froudennoù ha d'he barradoù nervennoù eo al leanezed a c'houlennas digant an dug-meur kas anezhi da gouent Santa Monica, ma oa-hi bet desket en plac'h yaouank. Laosket e voe da vont e-maez ar gouent ur wech, da vont da eured he merc'h Virginia, d'ar 6 a viz C'hwevrer 1586, gant Cesare d'Este, mab bastard da Alfonso Iañ d'Este, Dug Ferrara.\nGoude marv Francesco Iañ e c'houlennas brasoc'h frankiz digant Ferdinando Iañ, ha laosket e voe da vevañ er villa medicea di Lappeggi. Nemet barradoù he deveze dalc'hmat muioc'h-mui, hag adkaset e voe da gouent Santa Monica. Eno e varvas e 1590.\nAdtapet diwar « https://br.wikipedia.org/w/index.php?title=Camilla_Martelli&oldid=1958252 »\nKemm diwezhañ d'an 15 C'hwe 2022 da 11:20\nKemmoù diwezhañ degaset d'ar bajenn-mañ d'an 15 C'hwe 2022, da 11:20.


Trésors d'archives > Brezhoneg > Ar Stangala\nTrésors d'archives BZH Mis à jour : 26 mars 2014\nAr Stangala (1941)\nE-pad an hanv 1941 Andre Guilcher, kelenner e lise Naoned a zeuas d'An Erge Vras evit sevel e fri war un darvoud dic'hortoz e bed an douaroniezh Stankenn an Oded eus Griffones betek Treoded. N'eo ket forzh piv an den en deus tremenet un doktorelezh war an douaroniezh e 1947 diwar-benn torosennadur Breizh ar c'hreisteiz etre Beg ar Raz hag aber ar Gwilun. Deuet eo eo goude-se da vezan kelenner e skol veur Nancy, La Sorbonne ha Brest. Brezhoneger e oa a orin eus an Enez Sun, sed ma noa skrivet e bennad er gelaouenn Arvor e 1942.\nLe Stangala qualifié par Louis Le Guennec comme « Le plus extraordinaire paysage terrien de Cornouaille » n’a été étudié par les Géographes que relativement récemment. André Guilcher y a consacré quelques pages dans sa thèse « Le Relief de la Bretagne méridionale de la baie de Douarnenez à la Vilaine ». Ce Sénan, agrégé de géographie est professeur au lycée de Brest avant la guerre. Mobilisé, blessé au front près de Sarreguemines en février 1940, il reçoit la Croix de Guerre pour son courage. Revenu en Bretagne, il est nommé au lycée de Nantes ou il prépare sa thèse de doctorat. C’est ce qui l’améne à visiter notre Stangala pendant l’été 1941. Passionné par la Bretagne il écrit son périple en breton dans le journal « Arvor ». Il publiera toujours en breton un ouvrage de géographie sur les vallées marines et les gouffres de l’Océan (Kaniennoù ha traoniennoù mor). C’est cet écrit rare sur le Stangala que les Brezhonegerien Lestonan ont traduit ici. André Guilcher (1913-1993) est un des grands spécialistes mondiaux de la morphologie littorale. Il a enseigné dans les universités de Nancy, de la Sorbonne et de Brest.\nTro-dro da Gemper, n’eo ket an troioù-bale plijus eo a ra diouer. Neblec’h all e Breizh, marteze, n’eo glasoc’h ha dousoc’h ar maezioù eget e Bro Gerne. An Oded betek Kombrid, ar Steir, ar Stangala a zo kement a draonienn koadek a zo un dudi tremen enno unan eus devezhioù tomm an hañv.\nBrudet eo dre wir abeg, ar veaj eus Kemper da Venoded ; brudet nebeutoc’h eo ar Stangala o vezañ m’eo kalz diaesoc’h bale drezi. N’ez eus hent bras ebet ouzh he zreuziñ : didrousoc’h ez eo evelse e gwirionez hag evel ma lavare an Ao. Gwenneg – Doue d’e bardono- a anaveze hag a gare kement Bro-Gerne, ne c’hell ket ar c’hirri-dre-dan tremen dre eno da lakaat an aer da flaeriañ gant c’hwezh an esañs devet.\nEvit mont d’ar Stangala ez aimp kuit, c’hwi d’am heul diouzh Kemper beure mat. E-lec’h mont war-eeun dre Guzon pe dachenn foutbal Keruhel, e vo gwelloc’h kemer hent Landudal : bale ur pemp kilometr ha tregont bennak a zo eus ar gwellañ evit cheñch aer d’ar skevent.\nHent-houarn Rosporden tremenet e pigner tamm-ha-tamm betek Lestonan a-dreuz parkadoù douar druz. Tourioù an iliz veur e harzh ar Fruji a ya war zigreskiñ e vogidell-vintin damdeuzet enni traoniennoù ar Jed hag an Oded hag e tizher dizale ur gompezenn uhel war-dro pemzek metr ha kant, ha pignat goustadik war-du Kore ha Brieg. N’emaomp ket gwall bell diouzh ar Stangala, met n’her gwelomp ket c’hoazh koulskoude. Setu avat un diskenn : aze emañ an Oded hag e tegouezomp gant ur pont kozh goloet a c’hlasvezh. Echu eo ganeomp an hent aes : emaomp o vont da zistroiñ da Gemper a-dreuz pradeier ha parkeier.\nKaradek ha peoc’hus eo traonienn an Oded dre amañ. War an tu kleiz ez eus ur « roz » da laret eo ur grec’hienn serzh ha koadek. War an tu dehou, avat e XXXar tamm-ha-tamm an torgennoù etrezek an hanternoz.\nA-benn ur pennadig emaomp dindan bolz teñval ur c’hoad-sapr. Dre zindan ar gwez ez eus un hentig dudius oc’h heuliañ ur ganol a gas dour an Oded da vilin vras Bollore a vez graet enni paper sigaret anavezet gant an holl. Kluchet eo an uzin e donig-don an draonienn, kelc’hiet a-bep-tu gant ar c’hlasvezh ; ha biskoazh n’eo bet louzet nebeutoc’h an natur gant labour an den.\nAr ribl kleiz a zeu da vezañ serzhoc’h-serzhañ e Grifonez. An Oded a rede betek amañ war du ar c’hornog a dro en un taol war du ar c’hreisteiz. Un arvest dispar eo diouzh an uhelennoù pevar ugent metr a-zioc’ h ar stêr, gwelout ar stêr-se oc’h ober ur gildroenn vras hag o lammat war ar c’herreg. E Grifonez eo e tizhomp ar Stangala vras. Hiviziken ez eo ken uhel an daou ribl. Betek milin ar Penn-C’hoad, a-hed tri-c’hard lev bennak e tiskenn ar stêr eus ur metr ha daou ugent a-uhelder da zek hebken.\nUn nebeut bloavezhioù a zo e reas an ijinourien o soñj da sevel ur chaoser bras e-kichen milin ar Penn-C’hoad. Ul lenn a vije bet neuze el lec’h m’emañ bremañ ar Stangala evel an hini a zo e Gwerledan war ar Blanwezh. Elektrisite a vije bet e-leizh evit Kemper ha Kerne-Izel a-bezh.\nN’eo ket bet kaset ar soñj-se da benn avat, n’ouzon dare perak. Ar Stangala a zo atav ar Stangala, ur stêr herrek ha birvidik. Stangala Vras da gentañ, meurdezusoc’h ha gouesoc’h ; Stangala Vihan da c’houde gant koadouigoù ha gwenodennoù, ma kar Kemperiz mont da vale ha ma klever e-pad an hañv c’hoarzhadennoù ar vugale o c’hoari toull-kuzh : an div Stangala leun a zluzed, darempredet gant pesketaerien c’houiziek al « lancer léger ». Etre uhelennoù Beg ar Menez ha chapel Sant Gwenole ez eo e gwirionez ar Stangala ur baradozig dic’hortozet.\nE milin ar Penn-C’hoad eo echu hon tro-vale. Diouzh tu Kemper ez eo kalz ledanoc’h an draonienn. Hebdale e vezimp e kompezenn tachenn Geruhel. Amañ e tegouezh an Oded hag ar Jed an eil gant egile. Ha ne deo kompezenn Geruhel nemet kendalc’h traonienn ar Jed ken eeun adalek Sant-Ivi.\nMa ‘z oc’h un tammig furcher e c’houlennot ouzhin goude ar bale-se : Perak n’eo ket heñvel atav traonienn an Oded eus Landudal betek Kemper ? Perak ez eus da gentañ muioc’h a sav gant unan eus ar ribloù eget gant egile all ? Perak da c’houde, e red ar stêr dre wask torgennoù uhel ar Stangala ? Perak ivez ez eus kement a dizh gant an dour o redek dre wask reier ar Stangala ? Perak erfin ez eo ken ledan traonienn ar stêr habaskaet en-dro goude milin ar Penn-C’hoad ?\nEeun eo an abegoù. Da gentañ holl e rede an Oded war gompezennoù uhel Beg ar Menez, Sant Gwenole, Lestonan, kalz uheloc’h eta eget bremañ ; tamm-ha-tamm, dre forzh krignat ha dispenn eo diskennet er c’hompezennoù-se. Ar garregenn avat, n’oa ket ken kalet e pep lec’h . A-raok Grifonez e kaver maen greunek (pe granit) war an tu kleiz, ur seurt maen kalet ha fetis eo. War an tu dehou er c’hontrol e kaver dreist holl maen-sklent (pe chist) : kalz boukoc’h eo. Rak-se ez eo bet dispennet buanoc’h ar ribl dehou eget ar ribl kleiz. Etre Grifonez ha milin Penn-C’hoad e kaver maen-greunek diouzh an daou du : n’eo ket souezhus eta gwelout torgennoù uhel diouzh an daou du ha kement a gerreg o virout ouzh an dour da redek. E-kichen Kemper erfin emañ adarre an Oded er maen-sklent evel ar Jed adalek Sant-Ivi ; maen bouk adarre, traonienn ledan adarre.\nKalz plijusoc’h e vije an troioù bale ma c’helljed gouzout atav perak emañ an traoù evel m’emaint. Gwelout maezioù brav a zo mat. O c’hompren a zo gwelloc’h. Mar doc’h eus Kemper kit ta betek ar Stangala. Sellit en-dro deoc’h ha klaskit kompren. Ne po ket kollet hoc’h amzer.\n Pe Stank Ala, nepell diouzh milin Vollore emañ ar feunteun lec’h vez enoret Sant Ala pe Alar a zo anveet bremañ Stangala. N’emañ ket aze avat met pelloc’hik e tu ar sav-heol. Stank pe stankenn a vez graet e Bro Gerne eus un draonienn.\n Diouzh ar pezh a lavar ur marvailh e oa ur grifon o chom eno gwechall, da lavarout eo ur mell aerouant spontus a lonke ar merc’hed yaouank.


Yezhoù retoromanek - Wikipedia\nAr yezhoù retoromanek zo ur skourr eus ar yezhoù romanek. Komzet e vezont e hanterno Italia hag e reter Suis. Dont a ra anv ar familh yezhoù-se eus hini ar broviñs roman Raetia en em astenne en Alpoù, el lodenn-se eus Europa mui pe vui.\nTachenn ar yezhoù retoromanek\nStudiet e voent gant ar yezhoniour italian Graziadio Isaia Ascoli hag a lakaas o c'herentiezh war wel e 1873. Diskouez a reas e oa anezho ur strollad yezhoù disheñvel-mat diouzh ar yezhoù romanek all. Ar pezh a laka kemm etre ar yezhoù retoromanek hag an italianeg pe ar yezhoù romanek all eo hirder ar vogalennoù (vogalennoù hir pouezmouezhiet), ar vogalennoù kreiz ront. Urzh ar gerioù er fazennoù eo an urzh SVO (rener - verb - renadenn).\nTeir yezh zo er familh yezhoù-se :\nar romañcheg, komzet e kanton Grischun e Suis (war-dro 60 000 yezher)\nal ladineg, komzet e hanternoz Italia, war harzoù Su Tirol, Trentino ha Veneto (war-dro 30 000 yezher)\nhag ar friouleg, komzete Frioul e biz Italia (war-dro 600 000 yezher\nAnavezet eo ar yezhoù-se ent-ofisiel gant gouarnamantoù Italia ha Suis met en arvar emaint holl, pe e vefent skoazellet hag anavezet a-gozh evel e Suis, pe nevesoc'h zo evel en Italia (abaoe 1999 hepken).\nAdtapet diwar « https://br.wikipedia.org/w/index.php?title=Yezhoù_retoromanek&oldid=1888849 »\nDernière modification le 30 Du 2020, à 16:40\nKemmoù diwezhañ degaset d'ar bajenn-mañ d'an 30 Du 2020, da 16:40.


Buhez ar Sent/1912/An Eost - Wikimammenn\nBuhez ar Sent/1912/An Eost\n◄ Ignas Loyola An Eost Per an Ereou ►\nN’ho peus ket nemet tôlet plê ouz ar c’hi bihan en kichen e vestr, pa ve heman o tibri e bred ? Ne finv ket al loenig, aketus mac’h eo da zellet ha ne goueo tamm evitan war an douar. Pa vo bet tôlet d’ezan askorn pe greun, neuze e lavaro trugare gant e lost ha, goude bezan paket e c’hinaouad, e teuio adarre, war e azeik, da c’hortoz eur begad-all. A-wechou zoken e harzo, ’vit rei da intent n’e ket c’hoaz torret e naon.\nEvel ar c’hi bihan gant e vestr, eman an den gant e Grouer, bepred o c’hedal pegouls e koueo, eus e zorn, peadra d’ezan da zibri ha da evan. Glevet ket an dud, forz pe mare eus ar bla en en em gaver :\n— Daoust ha ne deuio ket eur banne glao ’vit an ed, al legumaj ! — Bolonte Doue e teufe daou pe dri devez heol tomm !\nBepred eman an den, e lagad warzu Doue, o c’hervel anean da bleal gantan. A-wechou, avat, ne oar net lavaret trugare war-lerc’h.\nA-wechou, elec’h trugare, eo malloz a deu eus e c’henou. Petra rafec’h-hu d’ho ki, ma teufe da gregi ennoc’h goude ho pefe roët d’ezan e damm boed ? Tapout ar skourje gantan ha, marteze, lakat ar gorden en e c’houg.\nHa ni eta, krouadurien kalz disteroc’h en kenver Doue eget n’eo eur c’hi en kenver e vestr, gwasat tôliou a dleje kouezan warnomp, mar rentfe Doue d’imp droug evit droug ?\nSetu an eost o tarevi er parkou. Al labourer a skub e c’hrignol, evit digemer an danve bara kinniget d’ezan ha d’e diegez, abeurz e Dad pehini zo en nenv. An dud a zav beure mat da vont d’ar park da droc’han, d’al leur da dornan. Evel bannou aour an heol o kouezan eus an oablou hag o tomman ar bed, madelez ha karante Doue a ’n em zishouez d’an den ’barz ar greun alaouret diskarget war e leur ; hogen, petra respont heman ? Klevet ar gôz ’barz ar parkou, war al leuriou : ar c’hi, leun e gof, a dant e vestr, evel pa vefe e blijadur.\nAr zul, an den a labouro kazi ’vel d’ar pemde ; war ar pemde, ar pedennou, war digare zo prez, a vo dilezet beure ha noz..... Ha koulzkoude, ar c’harr a deu d’ar gêr leun, ken e horjel hag e wigour, dre an henchou, dindan e vec’h pounner ; ar zac’h ne baouez da gas ed d’ar c’hrignol. Diouz an ne e koue bennoz ; diouz an douar e sav dizanaoudegez ha malloz.....\nMar domp kristenien, bezomp war evez da zantelât miz eost, kouls ha muioc’h ’vit ar miziou all, o tremen, da vihanan, hep terri gourc’hemennou Doue hag o kinnig d’ezan poan ha labour.\nMiz eost a zigas da zonj d’imp eus fin ar bed, pa dastumo Doue e winiz en e c’hrignol ha pa stlapo an drouk-louzou en tân an ifern. Greomp diouz bezan laket en arc’h gant ar gwiniz mat.\nAdtapet diwar « https://br.wikisource.org/w/index.php?title=Buhez_ar_Sent/1912/An_Eost&oldid=38028 »\nKemmoù diwezhañ degaset d'ar bajenn-mañ d'an 3 Gou 2012, da 06:29.


Degemer al lec’hienn > C’hoariva > Keloù > Liseidi Karaez : Echu gant troiad 2016-2017\nLiseidi Karaez : Echu gant troiad 2016-2017\nGourc’hemennoù da dermenidi Lise Diwan Karaez evit o fezh-c’hoari ijinet ha savet evit bezañ c’hoariet e skolioù-mamm ha kentañ derez.\nTrizek komedian yaouank o doa treuzet Breizh evit daou zroiad c’hoariva ur sizhunvezh (diskar-amzer ha nevez-amzer). Ar pal : c’hoari dirak skolidi ur pezh kroget e kentañ klas ha peurlipet e klas termen.\nFentus ha fromus eo atav gwelout penaos e vez resevet an traoù gant an arvesterien vihan o sellout ouzh ar pezh-c’hoari. Fromus eo sur a-walc’h evit ar gomedianed ivez da zont en dro en o skolioù evit c’hoari dirak ur rummad a skolidi all… An amzer a ya hebioù !


Jean-François Champollion lesanvet Champollion Yaouank (Figeac, 23 a viz Kerzu 1790 – Pariz, 4 a viz Meurzh 1832) a oa un egiptour gall a zaslennas hieroglifoù Egipt. "Tad an egiptouriezh" a reer anezhañ.\nPoltred gant Léon Cogniet (1831)\nLavarout a rae diwar e benn e-unan :\nMe zo holl da Egipt, ha hi zo pep tra evidon\n3 Mirdi0où Champollion\n4.1 A-zivout Champollion\nUr skoliad hep e bar e oa bet. Gouzout a ouie kaozeal latin da nav bloaz, hebraeg da drizek vloaz hag arabeg da bevarzek vloaz. Kas a reas e studioù da benn e Figeac ha war-lerc’h e Grenoble. Pa oa lisead e oa bet entanet gant studi ar hieroglifoù egiptat hag a-drugarez d’e vreur Champollion-Figeac e teuas a-benn da gaout un eilskrid eus enskrivadurioù maen Rosetta, a oa bet skrivet warnañ e hieroglifoù, en henc'hresianeg hag e demoteg. Diwar neuze en doa komprenet e vije tu da lenn ar yezh-se a oa bet ankounac’haet abaoe kantvedoù goude bezañ studiet ar yezhoù kar ha mont a reas da Bariz e 1808 evit studiañ, e-touez traoù all, ar c'hopteg hag an amhareg. D’ar mare-se e skrivas d’e vreur :\n« Plediñ a ran a-zevri gant studi ar c'hopteg. Me a venn gouzout an egipteg koulz hag ar galleg dre ma vo diazezet al labour vras a gasan da benn war ar papiruz egiptek war ar yezh-se. »\n– Champollion, 1807, d’e seitek vloaz.\nUl labour hir d’ober e oa bet dazlenn ar hieroglifoù : e 1807 e krogas ganti, e 1808 e tizoloas reolennoù pennañ ereadurioù (doare strollañ) an arouezioù. Neuze en em c’houlennas, o verzout e oa damheñvel arouezioù ar hieroglifoù ouzh unan eus ar rannyezhoù koptek ma ne veze ket implijet vogalenn ebet er skritur egiptek. E 1810 e soñjas dezhañ e c’halle an arouezioù-se bezañ ideogrammoù (evit ezteuler ur vennozh) pe fonogrammoù (evit ezteuler ur son). E 1812 e savas un daolenn gronologel diwar-benn ar skriturioù, ar skriturioù-red a oa anezho un doare eeunaet bet krouet goude ar hieroglifoù.\nE 1816 e voe rediet da zistreiñ da Fijeac en harlu abalamour d’e vennozhioù politikel troet war-du Napoleon Bonaparte ha rankout a reas paouez gant e enklaskoù. Diorren a reas gant e vreur un reizhiad kelenn kentañ derez a oa diazezet war ar vonitourelezh. E 1817 e tistroas da C'hrenoble, ma timezas gant Rosine Blanc.\nDeuet da eilkelenner war an Istor e kendalc’has da gas e studioù da benn war ar hieroglifoù. E 1819 e teuas da vezañ sur, goude bezañ sellet ouzh ar papiruz a oa e "levr an anaon", e oa ar hierateg hieroglifoù eeunaet. Adalek 1821 e teuas a-benn da lenn sternioù ar roueed, en o zouez hini Ptolemaios V war maen Rosetta, ha goude hini Kleopatra war diazez un obeliskenn ha war ur bapiruzenn diyezhek. D’ar 27 a viz Gwengolo 1822 e skrivas al Lizher d’an Ao. Dacier a denn da lizherenneg ar hieroglifoù fonetek, ul lizher d'an ao. Bon-Joseph Dacier, sekretour an Institut de France, evit reiñ dezhañ da c’houzout e oa o paouez dizoleiñ ur reizhiad evit dazlenn ar hieroglifoù.\n« Ur reizhiad kemplezh eo, ur skritur skeudennaouek, arouezel ha fonetek war un dro, en un hevelep testenn, en un hevelep frazenn, lavarout a rafen en un hevelep ger zoken). »\n– Champollion, 1822\nGortoz a reas Champollion daou vloaz c’hoazh a-raok embann e Levrig diwar-benn reizhiad hieroglifoù Henegiptiz hag evit digeriñ dorioù an egiptouriezh skiantel. E gempredidi, en o zouez e vestr kozh Silvestre de Sacy dreist-holl, o doa breutaet ha tabutet a-zivout e zizoloadennoù da-heul.\nE 1826 e oa bet anvet da virour e mirdi al Louvre, ma oa e-karg eus an dastumadoù egiptat. Kendrec’hiñ a reas ar roue [[Loeiz XVIII] da brenañ an dastumad perc’hennet gant koñsul Bro-Saoz en Egipt ha da c’houde e reas prenadennoù all a bouez, en o zouez obeliskenn Louksor a oa en he led e 1831 hag a oa bet lakaet war-sav e Pariz, place de la Concorde, e miz Kerzu 1833.\nAdalek 1828 betek 1830 e teuas e hunvreoù da wir : mont a reas kuit da Egipt da seveniñ ur gefridi skiantel ; du-hont e tastumas roadoù ha traezoù a-leizh. Ur wech distroet da Bariz e voe anvet en Akademiezh an enskrivadurioù hag al lizherennoù kaer hag e 1831 e roas e gentel gentañ enni.\nD’an oad a 41 bloaz, skuizh-divi ma oa gant e labourioù, e varvas d’ar 4 a viz Meurzh 1832 e Pariz, ma voe douaret e vered Père Lachaise.\nRoet eo bet e anv d’ul lise e Grenoble ha d’ul lise all e Figeac.\nLisead e Grenoble en Isère\nStudioù war yezhoù ar Reter, e Pariz]\nEilkelenner war an Istor e Skol-veur Grenoble\nMirour e Mirdi Egipt, mirdi al Louvre]\nKador-gelenn Henoniezh egitptat e Collège de France\nAn ti ma oa bet ganet e Figeac\nTi Champollion e Vif en Isère, bet perc’hennet gant breur an egiptour.\n1822, Lizher d’an Ao. Dacier a denn da lizherenneg ar hieroglifoù fonetek\n1823, Pantheon egiptat, dastumad tudennoù mojennel eus Henegipt, hervez ar monumantoù, testenn evit displegañ skeudennadurioù Léon-Jean-Joseph Dubois.\n1824, Levrig diwar-benn reizhiad hieroglifoù Henegiptiz.\n1826, Lizheroù d’an Ao. Dug Blacas d'Aulps.\n1827, Notennig evit displegañ ar monumantoù egiptat er Mirdi Charlez X.\n1828, Levrig diwar-benn reizhiad hieroglifoù an Henegipted pe Enklaskoù diwar-benn elfennoù kentañ ar skritur sakr-se, diwar-benn o c’henstrolloù liesseurt, ha diwar-benn keñveriadurioù ar reizhiad-se gant an hentennoù grafek egipatat all.\n1828-1829, Lizheroù skrivet eus Egipt hag eus Nubia\n1836, Yezhadur Egipteg (dalif)\n1841, Geriadur egipteg skrivet gant hieroglifoù (dalif)\nChampollion, héritier du peuple Kagoth gant Joël Polomski ha Gilles Faltrept, 1990, embannet gant Kevredigezh Dastumerien Figeac (ISBN 2-9502652-1-9)\nJean-François Champollion, Sa vie et son oeuvre, 1790-1832 gant Hermine Hartleben, 1990, Pygmalion (ISBN 2-85704-317-1)\nChampollion, Une vie de lumière gant Jean Lacouture, 1988, Grasset (ISBN 2-246-41211-0)\nBuhezskrid klok ha skeudennaouet enlinenn\nYezhadur egipteg Champollion enlinenn (Édition 1836)\nTeuliad diwar-benn Champollion gant Radio Suisse Romande\nAdtapet diwar « https://br.wikipedia.org/w/index.php?title=Jean-François_Champollion&oldid=1989385 »\nKemm diwezhañ d'an 29 Ebr 2022 da 10:25\nKemmoù diwezhañ degaset d'ar bajenn-mañ d'an 29 Ebr 2022, da 10:25.


Stumm eus an 18 Du 2009 da 10:33\n2 707 okted ouzhpennet , 11 vloaz zo\nStumm eus an 18 Du 2009 da 10:11 (kemmañ)\nStumm eus an 18 Du 2009 da 10:33 (kemmañ) (dizober)\nHervez mammennoù Iwerzhon e veze lusket ar bloavezh keltiek gant pevar [[Gouel relijiel keltiek|gouel relijiel]] bras a oa ret. A bouez e oa daou anezho : « [[Samain]] » d’an 31 a viz Here pe d’ar 1añ a viz Du (diouzh hon deiziataer) ha “[[Belthaine]] d’an 30 a viz Ebrel pe d’ar 1añ a viz Mae. Ne oa ket ken pouezus an daou ouel all : « [[Imbolc]] » d’ar 1añ pe d’an 2 a viz C’hwevrer ha « [[Lugnasad]] d’ar 1añ a viz Eost. « Gwelet ar studiadenn gant Christian-J. Guyonvarc’h ha Françoise Le Roux, « Ar gouelioù keltiek », Ouest-France Université, dastumad « De mémoire d’homme : an Istor ».\n* '''[[Samain (mojennerezh)|Samain]]''', a veze lidet d’ar 1añ a viz Du eus hon deiziataer, a glot gant deroù ar bloaz ha gant hini ar c’houlad du. Daou goulzad hepken a oa er bloavezh keltiek : ur c’houlzad du eus Samain da Veltaine, hag ur c’houlzad sklaer. Un tregont bloaz bennak a yae d’ober ar « c’hantvedoù ». Ur gouel tremen e oa ha padout a rae ur sizhunvezh, da lavaret eo e veze lidet tri devezh a-raok ha tri devezh goude. Deroù ar bloaz nevez ha dibenn ar bloaz kozh e oa war un dro. Lidoù a veze graet gant an drouized, bodadegoù, evadegoù ha banvezioù lidel. Dibar e oa dre ma oa digor war ar « Bed all », da lavaret eo ar [[Sidh]] gant Iwerzhoniz) ha gantañ e veze harpet an darempredoù etre an dud hag an doueed. E Galia e oa ivez eus ar gouel-se, anvet “Samonios” (ar ger a dalvez da envel ar miz a glot mui pe vui gant hor miz Du). Testeniekaet eo e deiziataer Coligny.\n* '''[[Imbolc]]''', a veze lidet d’ar 1añ a viz C’hwevrer. N’ouzer ket gwall dra diwar e benn. Ur gouel glanañ ha lufrañ e vije, a-hervez.\n* '''[[Beltaine]]''', a veze lidet d’ar 1añ a viz Mae, a verke un torr er bloaz, da lavaret eo ez eus an tremen eus ar c’houlzad du d’ar c’houlzad sklaer, sklêrijennus. Degas a rae cheñchamantoù e buhez an dud peogwir ez akroge an dud gant obererezhioù diouzh deiz : chaseal, brezeliañ, skrapadegoù, aloubadennoù gant ar vrezelerien, deroù labourioù an douaroù hag ar maezioù evit al labourerien-douar hag an desaverien loened.\n* '''[[Lugnasad]]''', da lavaret eo « bodadeg Lug », a veze lidet d’ar 1añ a viz Eost da vare an eostadoù. Gouel ar roue e oa ha dreist-holl hini ar riegezh dre ma veze addasparzhet ar pinvidigezhioù. Un ehan e oa ivez evit ar soudarded. Ganto e veze lidet ar peoc’h, ar vignoniezh, ar builhentez ha berzh ar rouantelezh.\nAdtapet diwar « https://br.wikipedia.org/wiki/Dibar:MobileDiff/593836 »


Viti Levu (Viti vras, e brezhoneg; distagañ [ˈβitʃi ˈleβu]) eo ar vrasañ eus an Inizi Viti, pe Fidji, a ya d'ober Republik Fiji. Enni emañ an darn vrasañ eus tud ar vro (75%) o chom, hag enni emañ ar gêr-benn, Suva.\nKartenn eus an enezeg ma weler Viti Levu\n10 388 km² zo dindani, kement ha stadoù Liban pe Connecticut (e SUA), 146 km a reter da gornôg, 106 km a hanternoz da greisteiz. Trede brasañ enez ar meurvor Habask eo, war-lerc'h Hawaii ha Grande Terre e Kaledonia-Nevez.\nAdtapet diwar « https://br.wikipedia.org/w/index.php?title=Viti_Levu&oldid=1666443 »\nDernière modification le 7 Her 2015, à 09:06\nKemmoù diwezhañ degaset d'ar bajenn-mañ d'an 7 Her 2015, da 09:06.


Konstanza Breizh - Wikipedia\nUr pennad Konstanza zo ivez.\nKonstanza Breizh, pe Konstañsa Pentevr (war-dro 1161 - 1201) a oa Dugez Breizh etre 1166 ha 1201, ha kontez Richmond etre 1171 ha 1201.\nMerc'h e oa d'an dug Konan IV ha d'e bried Marc'harid Bro-Skos hag o bugel nemetañ. He mamm a oa c'hoar d'ar rouaned Malcolm IV ha William Iañ Bro-Skos.\nPemp bloaz e oa pa zilezas he zad ar gurunenn e 1166, ha dek vloaz pa varvas-eñ e 1171. Herri II, roue Bro-Saoz, en devoa rediet anezhi da zimeziñ d'e vab henañ, Jafrez.\nEtre 1166 ha 1181, betek 20 vloaz Konstanza, e voe renet Breizh gant Herri II.\nGoude 1181 e kemeras Jafrez ar galloud, met mervel a reas e 1186, ha Konstanza dougerez. Konstanza a renas neuze. C'hoant en doa he zad-kaer Herri da lakaat e grabanoù war dugelezh Breizh, ha dre chañs e c'hanas ur mab, Arzhur, a voe dug war-lerc'h e dad.\nE 1181, da Jafrez Planatagenet, ha bugale o doe :\nEleonora Breizh (1185-1241), kontez Richmond, bac'het gant hec'h eontr Yann Dizouar (1199-1216) ;\nMatilda (1185-1189) ;\nArzhur (1187-1203), dug Breizh, lazhet gant e eontr Yann Dizouar ;\nE 1188, da Ranulph de Blondeville, 4vet Kont Chester ;\nE 1199, da Guy de Thouars, ha gantañ he doe div verc'h, gevellezed anezho :\nAlis, a voe dugez Breizh ;\nKatelin, dimezet gant Andrev III Vitré ;\nmarteze Marc'harid,,,,,,,, dimezet gant Jafrez I a Roc'han,,.\nMervel a reas en Naoned etre ar 1añ a viz Gwengolo hag ar 4 a viz Gwengolo 1201.\nKonan IV a Vreizh Rouaned ha Duged Breizh\ngant Herri (1166-1181)\nJafrez II (1181-1186)\nArzhur Iañ (1196-1201)\nGuy (1199-1201) War e lerc'h :\nArzhur Iañ a Vreizh\nKonan IV a Vreizh Konted Richmond\ngant Herri (1171-1183)\nJafrez II (1183-1186)\nGuy (1199-1201) War e lerc'h:\n↑ Merc'h Konstanza ha Guy de Thouars a oa Marc'harid diouzh a istorianed Dom Morice, Dom Charles Tailandiers, Prudence-Guillaume de Roujoux ha Arthur Le Moyne de La Borderie. Sellout ouzh Medieval Lands\nAdtapet diwar « https://br.wikipedia.org/w/index.php?title=Konstanza_Breizh&oldid=1923051 »\nKemmoù diwezhañ degaset d'ar bajenn-mañ d'an 1 Gen 2022, da 14:12.


Pajenn:Perrot - Bue ar Zent.djvu/390 - Wikimammenn\nPajenn:Perrot - Bue ar Zent.djvu/390\nvez a dremenas en katakombou Sant-Kalist ; mont a rê da welet ar re glanv ; rannan rê aluzennou gant ar beorien ; klask a rê lojeiz d’an dremenidi ; hadan rê komzou Doue dre mac’h ee. Sant Ignas, o welet pegen troët oa war an oberou a drugare, a gavas abeg ennan abalamour ma n’ee ket da veleg, hag a lavare e oa henvel ouz ar c’hloc’h a c’halv ar bobl d’an iliz hag a chom e-unan er-mêz ; evit senti ouz e govezour, e resevas ar velegiach da c’houec’h vla ha tregont, hag en doare-ze, e kavas c’hoaz muioc’h a dro d’ober vad.\nDa brosez e ganonizasion, ar c’hardinal Crescenzio a douas e teue alïes, zoken a greiz e bedennou, e-touez ar\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/390&oldid=140656 »


Argantael (Abeozen) - Wikipedia\nArgantael zo ur romant brezhonek savet gant Abeozen etre 1943 ha 1957.\nEmbannet e oa bet evit ar wech kentañ e div lodenn e-barzh div niverenn eus ar gelaouenn Al Liamm :\nniverenn 72 (Genver-C'hwevrer 1959), pennadoù I-IV, pajennoù 20-33,\nniverenn 73 (Meurzh - Ebrel 1959), pennadoù V-VII , pajennoù 130-145.\nDont a reas e-maez e 1989, dindan stumm ul levr bet embannet gant Al Liamm a-raok bezañ adembannet e 2011 gant An Alarc'h Embannadurioù.\nKriz e vo planedenn an Tregeriad yaouank Lan Rannou. Aet da stourmer komunour tamm-ha-tamm, desket en deus diwar e goust n'hall ket an den pleustriñ war ar politikerezh hag ober war-dro e familh war un dro, dreist-holl p'eo bet desavet e wreg en un tiegezh devot kenañ : graet e veno gantañ mont kuit diouzh e bried, Renea Voulc'h, hag e verc'hig Soazig.\nSoñjal a ra dezhañ e tro e donkadur da vat pa gej gant ar Gernevadez Lena Stervinou, da-geñver ur brezegenn dalc'het gant Marcel Cachin (Etre Koroll ha Kan, ez oa savet Marsel gozh da zistagañ un tamm prezegenn da Vretoned Paris.) e Kernevez-ar-Roue (Villeneuve-le-Roi e galleg). Dindan nebeut amzer e tiwan ur garantez don etre an daou zen yaouank, tra ma ra freuz ha reuz Brezel Spagn er c'hreisteiz da Vro-C'hall. Ha Lena dougerez. Siwazh dezhi ez eo tizhet gant un tenn dall tra ma oa oc'h arvestiñ ouzh un dibunadeg : ne vo ket ar vezeien evit saveteiñ he buhez na hini ar plac'hig a zouge, Argantael an anv-bihan dibabet dezhi...\nAdtapet diwar « https://br.wikipedia.org/w/index.php?title=Argantael_(Abeozen)&oldid=1599067 »\nKemmoù diwezhañ degaset d'ar bajenn-mañ d'an 3 Du 2014, da 12:23.


Union Valdôtaine - Wikipedia\nAn Union Valdôtaine (Unvaniezh Traoñienn Aosta) a zo ur strollad politikel emrener eus ar c'hreiz a zifenn gwirioù ar bobl a gomz arpitaneg e Traoñienn Aosta. Krouet e voe d'an 13 a viz Gwengolo 1945. N'eo ket un darn eus ur c'hevread ha votiñ a ra alies asambles gant an tu-kleiz. Un ezel eus Emglev Libr Europa eo en un doare ofisiel, met ne gemer ket perzh he c'hannad ken en oberiantizoù ar c'hevread abaoe 1999.\nE dilennadegoù broadel 2001 e c'hounezas daou sez : Ivo Collè er parlamant hag Augusto Rollandin er sened. E dilennadegoù 2006 ez eas kuit eus e gevread gant an tu-kleiz da aozañ ul listenn unanet, "Vallée d'Aoste Autonomie - Progrès Fédéralisme", hec'h anv, gant daou strollad bihan Stella Alpina ha Fédération Autonomiste. An diviz a voe abeg un disrann er strollad ha war-dro 50 eus e izili, prezidant kozh ar rannvro, Carlo Perrin, en o zouez, a yeas kuit eus ar strollad da grouiñ Pour une Union Valdôtaine Libre.\n30% eus ar mouezhioù a c'hounezas an Union Valdôtaine evit an dilennadegoù d'ar parlamant ha 32% evit re ar sened, ar pezh na oa ket a-walc'h da gaout ur c'hannad.\nGuido Cesal eo sekretour ar strollad abaoe kendalc'h Saint-Vincent e 2006.\nAdtapet diwar « https://br.wikipedia.org/w/index.php?title=Union_Valdôtaine&oldid=1473805 »\nDernière modification le 4 Ebr 2013, à 19:21


Abrege eus an Aviel/Chapistr 5 - Wikimammenn\nAbrege eus an Aviel/Chapistr 5\n◄ Evit ar bevare sul eus an Azvent Evit ar sul goude Nedelec Evit ar sul quenta goude ar Rouane ►\nEvit ar Sul goude Nedelec.\nAN Itron Varia a zougas Jesus d’an Templ evit e bresanti d’e Dat Eternel. Rancontri a eure eno Simeon, pehini goude beza e anavezet evit ar Messii hac e adoret, a brofetizas dezi penaus he Map divin a andurje cals abers an dud, ha penaus hi he-unan e devije he c’halon mantret gant glac’har o velet ar goal dretament a vize gret d’he Map. Discleria a eure ive dezi penaus petra benac ne oa deut Jesus er bed nemet evit silvidiguez ar bed-oll, cals cousgoude dre o faut ne zeuzent quet da brofita eus a c’hraç ar Redemtion, ha penaus evelse e vije he Map ur sidn a silvidigaez evit cals, hac ur sign a reprobation evit cals a re all.\nSant Lucas, Ch. 2.\nMeditation var an necessite da heulia ha da imita Jesus-Christ.\nConsiderit penaus hor c’henta hac hor brassa studi a dle beza da gontempli buez Jesus-Christ evit e imita. Hor squér hac hon exempl eo. Discleria a ra deomp penaus mar fell deomp beza eus an nombr e servicherien, e tleomp absolumant mont d’e heul. Lavaret a ra da bep hini ac’hanomp evel ma lavaras d’e Zisquibien : roet am eus exempl deoc’h, evit ma reot ec’his ma em eus gret va-unan : mar doùn bet humbl, douç ha patiant, mar em eus pellaet dious an enoriou, mar em eus renoncet d’ar plijadurezou, mar em eus douguet va c’hroas, mar em eus souffret hep en em vengi hac heb en em glem, mar em eus pardonet d’am adversourien, ez eo evit hoc’h angagi d’am heulia e quemense.\nJesus en deus gret abondamant eus e gostez quement a oa ret evit hor savetei ; disquezet en deus deomp hent an Eê, hon instruet en deus dre e zoctrin ha dre e exempl ; hon dilivret en deus a buissanç an drouc-speret ; hon reconciliet en deus ganc Doue e dad ; roet en deus deomp an oll moyenou a silvidiguez : mæs goude quemense-oll, ma ne reomp un usaich mad eus e c’hraçou, ma ne heuliomp quet an hent en deus desquet deomp, ma ne zeuomp d’e imita, quement en deus gret evidomp, quement en deus souffret, an oll goad en deus scuillet, a vezo inutil deomp, ha ne servicho nemet evit hor brassa condaonation.\nHeulia a ràn-me Jesus-Christ ? e imita a ràn-me ? va buez hac hi so henvel ous e hini ? Jesus en deus caret ar baourente : ganet eo bet, bevet en deus, ha maro eo en ur baourente vras. Ne garàn-me quet er c’hontrol madou an douar : n’am eus-me quet va c’halon stag outo ? mar em eus dienez eus un dra benac, na zeuàn-me quet d’en em jala ha da vurmuri ?\nJesus a so bet humbl, ha me n’oun-me quet ourgouillus ha superb !\nJesus a so bet douç ; ne doun-me quet colerus ?\nJesus en deus pardonnet d’e adversourien ; ne glasquàn-me quet d’en em vengi eus va re ?\nJesus a so bet patiant. ha ne fell din souffri netra.\nJesus a so bet dispriget ; hac e fell din beza enoret ?\nE vuez a so bet leun a boaniou hac a souffrançou ; ha me ne glascàn nemet beva em æz hac em flijadur.\nO va Salver, peguen dishenvel eo va buez dious hoc’h hini ! Peguer ravisset oùn-me, pa gonsideràn ho vertuziou ! Mæs peguer spontet oùn-me, pa sellan ous ma viçou !\nC’hui eo va mæstr, va squêr ha va exempl ; hoc’h imita hac hoc’h heulia e peblec’h a fell din hivisiquen gant ar sicour eus ho craç.\nMa sicourit da regli va oll actionou ha va oll desirou hervez ho re, da gonsideri gant disprijanç eveldoc’h madou, enoriou ha joaüsdet ar bed ; ha da gridi parfet penaus ar brassa avantach hac ar brassa consolation a allàn da gaout er vuez-mâ, eo hoc’h imita hac hoc’h heulia.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_5&oldid=94948 »\nKemmoù diwezhañ degaset d'ar bajenn-mañ d'an 8 Du 2016, da 16:58.


Degemer > Hor c’heleier > Sikour an obererezhioù lakaet diaes gant an epidemiezh : ouzhpenn 100 M€ a sikourioù dreistordinal\nDilun e oa bet bodet, gant Loïg Chesnais-Girard, ur bodad-pad dre glevbrezegenn hag he doa aprouet un torkad diarbennoù abalamour da grennañ efedoù fall ar bandemiezh Covid-19 war dachennoù pouezus-kenañ eus an obererezhioù e Breizh. Dav eo aze gwareziñ ar muiañ ar vuhez ekonomikel ha kevredigezhel e Breizh hag an aozadurioù stummañ micherel hag an dud a denn o mad anezho. Se zo kaoz e vo lakaet 103,8 M€ gant ar Rannvro e-barzh an tachennoù a zo en he c’harg, asambles gant ar strollegezhioù all eus Breizh.\nSkoazellañ bed ar c’hevredigezhioù, ar sevenadur, ar sport hag an touristerezh\nUn efed fall zo gant an enkadenn yec’hedel er mare-mañ war ur bern frammoù e bed ar c’hevredigezhioù, hini ar sevenadur ha hini ar sport. Evit gwareziñ o obererezh ha sikour anezho da zelc’her ganto, e vez roet bec’h gant ar Rannvro :\nKrouiñ ur font kenskoazell dreistordinal hag a sav da 5 M€ evit harpañ ar frammoù-se.\nDelc’her gant ar sikour arc’hant roet gant ar Rannvro d’ar c’hevredigezhioù lakaet diaes a-fet arc’hant abalamour ma’z eus bet nullet abadennoù pe oberoù (war-dro 25 M€).\nLakaat ar c’henemglevioù evit arc’hantaouiñ oberoù hag a zo bet ampellet abalamour d’an epidemiezh, da dalvezout pelloc’h.\nSkoazellañ oberoù an embregerezhioù\nAr pal eo aesaat d’an embregerezhioù kaout kredadoù anez bezañ koll a-fet teñzorierezh.\nAr Rannvro a ro 10,5 M€ evit skoazellañ an embregerezhioù bihan-tre, ar mikroembregerezhioù, an artizaned hag ar genwerzhourien, gant ar Font broadel evit ar genskoazell, ur miliard a euroioù ennañ, savet gant ar gouarnamant.\nKrouiñ ur « prest adlamm » feur zero, etre 10 000 ha 200 000 € (diwar ur sammad 5 M€ en holl), evit an embregerezhioù bihan hag etre eus Breizh krouet ouzhpenn bloaz zo ha lakaet diaes gant ar blegenn m’emaomp.\nImplijout ar Font rannvroel gwarantiz (Rannvro ha Bpifrance) evit ledanaat ar c’hredadoù d’an embregerezhioù o deus ezhomm arc’hant, evit 100 M€.\nReiñ en a-raok betek 90% eus an astennoù bet votet dija, hag a vo da resteuler ; kement-se a sav da war-dro 50 M€ evit sikour an ekonomiezh, evit kevredigezhioù an ekonomiezh sokial ha kenskoazell, an aozadurioù kelennadurezh uhel hag enklask, al labourerien-douar.\nPaouez da c’houlenn resteuler an astennoù roet d’an embregerezhioù ha d’ar c’hevredigezhioù adalek ar 15 a viz Meurzh betek fin miz Gwengolo. Kement-se zo un aezamant teñzorierezh hag a sav da 6,8 M€.\nSkoazellañ gennad ar pesketaerezh gant ur sikour 150 000 € roet d’an ABAPP (kevredigezh ar brenerien produioù diwar pesketa) evit gallout kretadennañ pe gwarantisañ 10 M€ d’hec’h izili.\nDiarbennoù digoll evit an embregerezhioù\nKuit da lakaat an embregerezhioù diaes a-fet teñzorierezh eo bet ampellet ar restaolioù d’ar Rannvro.\nResteuler ar rannbaeoù roet d’ar BCI (Breizh Kenwerzh Etrebroadel) evit kemer perzh e saloñsoù da vezañ dalc’het en estrenvro ha nullet abaoe.\nLakaat etre 3 ha 6 miz goursez-dle evit resteuler ar prestoù a enor roet gant ar frammoù arc’hantet gant ar Rannvro (meur a vilion a euroioù).\nLakaat 6 miz goursez-dle evit feurmoù an embregerezhioù skoazellet gant Breizh Immo (war-dro 750 000 €).\nLakaat 6 miz goursez-dle evit disteuler ar skoaziadennoù roet d’an ekonomiezh sokial ha kenskoazell.\nLakaat 6 miz goursez-dle evit enkefiañ an interestoù diwar endalc’hennoù amdroadus gant ar c’hevredadoù kevatal-riskl a zo e dalc’h ar Rannvro pe lec’h m’he deus postet arc’hant.\nGouestloù a-fet treuzdougen\nGouestlañ a ra ar Rannvro delc’her gant ar servij e-pad ar bandemiezh ha delc’her gant an obererezh adal ma vo ordinal stad an traoù adarre. Ar pal eo delc’her gant un dremeniri THR, etrekêrel hag evit ar skolioù, hag a gloto gant an ezhommoù.\nTreuzdougen digoust war ar rouedad Breizh Go evit ar c’hoskor prederiañ\nDelc’her da baeañ ar stalioù treuzdougen a zalc’h gant ar servij publik Breizh Go (treuzdougen d’ar skol hag etrekêrel), daoust ma’z eus paouezet gant meur a dremeniri.\nSikour an aerborzh Kemper-Breizh gant ur sammad 500 000 €, evit digoll an digresk a obererezh pa’z eus paouezet gant ar beajoù pemdez war-zu Pariz-Orly, ha goude-se evit sikour adkregiñ gant an obererezh.\nPaouezet ez eus bet a-daol-trumm gant an deskadurezh micherel hag efedoù fall a zeu da-heul evit an dud a denn splet eus se, rak-se e fell da zilennidi ar Rannvro divec’hiañ an dud-se. Se zo kaoz e talc’her da reiñ ar skoazelloù.\nDelc’her da baeañ an aozadurioù stummañ.\nDelc’her da reiñ ar skoazelloù arc’hant d’ar stajidi a zo e stummadur dibaouez ha kemer o gwarez sokial e karg.\nDelc’her da reiñ ar yalc’hadoù d’ar studier.ien.ezed er stummadurioù yec’hedel pe sokial.\nDelc’her da studiañ ar goulennoù skoazell evit ar pellstummadurioù hini-hag-hini.\nPeogwir ne c’haller ket, er blegenn m’emaomp, kas ar c’hevratoù publik da benn en un doare reizh, ne fell ket d’ar Rannvro lakaat an traoù da vezañ diaesoc’h c’hoazh evit an obererien hag a rank talañ ouzh diaezamantoù ha n’int ket mestr warno.\nKastiz ebet d’ar re a zo fiziet marc’hadoù publik enno evit an dale tapet abalamour d’an enkadenn.\nGallet e vo digoll an embregerezhioù a zo koll abalamour ma’z eus paouezet gant an obererezhioù.


E-pad ar brezel Rusian-Svedat, 1656-1658, nerzhioù lu Rusia o devoa aloubet kreñvlec'hioù Dünaburg ha Kokenhusen e kornôg Daugava. An hini koshañ a voe advadeziet Borisoglebsk hag an hini all Tsarevich-Dmitriyev. Ur boyar anvet Afanasy Ordin-Nashchokin a gavas un arsenailh e kreñvlec'h Tsarevich-Dmitriev ha kerkent e krogas da sevel bigi evit bageal war ar Mor Baltek. E 1661, Rusia en devoa kollet an tiriadoù-se ha reoù all dre feur-emglev Cardis. Rusia a oa savet a-du gant rentañ an holl tiriadoù svedat aloubet, distrujet e voe an holl bigi savet e Tsarevich-Dmitriev.\nAdtapet diwar « https://br.wikipedia.org/w/index.php?title=Morlu_Impalaeriezh_Rusia&oldid=1994913 »\nKemmoù diwezhañ degaset d'ar bajenn-mañ d'an 23 Mae 2022, da 10:52.


Pajenn:Milin - Gwechall-goz e oa.djvu/37 - Wikimammenn\nPajenn:Milin - Gwechall-goz e oa.djvu/37\nda ober eur sug kalz tevoc’h evit an hini en devoa gwelet stag ouz troad an demezel ; ha da zarn all, houarn ha dir ha diamant ivez da ober eun hanter dousen bouc’hili dremmet kalet a-walc’h evit trouc’ha ar sug a vije great.\nBouc’hili ha sug a ranke beza eno a-benn diou heur goude kreisteiz ; arabad e oa na vijent ket, pe anez e vije bet bec’h war groc’hen unan bennak.\nKroc’hen den ne zamantas ba great e voe sug ha bouc’hili er mare ma oa bet lakeat hag evit doare great mat, rak dioc’htu c’houec’h den eus ar re grenva, lakeat eno en eur renkad hed-a-hed ar sug, a zarc’hoas a-daol o c’houec’h, hag a reas seiz tamm anezi.\n— Mat ar stal ! eme vap ar roue. C’houi, va zud, ho peus darc’hoet aze, a chomo ama ken a vezo emberr ha neuze ez aimp en tu bennak koment hini a zo ac’hanomp.\nGreat e voe evel a lavaras, ba, da guz-beol, ec’h en em gavent er c’hoad tost d’ar chapel. An dud a voe kuzet gant ar paotr da c’hortoz ar plac’h yaouank da zont.\nPa welas ar paotr bag ar prins ez edo Henori er chapel gant he breur, ez ejont o daou da renka o zud. Ar paotr bihan a chomas gant ar re-ma hag a lavaras d’ezo :\n— Brema, en em lakait aze a-zoare ha pep hini diouz e du, evit gallout darc’hoi a-daol hag a nerz korf war ar sug a welit, pa ziskouezin d’eoc’h. Bezet gant pep hini e vouc’hal er vann. Arabad eo avad e ve unan war-lerc’h egile; evez ouzin brema !\nSini a ra hanter-noz, hanter-noz hanter a zo o vont da skei hag ar c’hoar a zo dare da vont evit mat diouz he breur.\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/37&oldid=109286 »\nKemmoù diwezhañ degaset d'ar bajenn-mañ d'an 26 Her 2017, da 16:51.


Emvod meur Sonerion Bro Gwened, sadorn 22 a viz Ebrel 2016 - Ti Douar Alre\nEmvod meur Sonerion Bro Gwened, sadorn 22 a viz Ebrel 2016\nSonerion Bro Gwened, bodadeg sonerion ar Mor-Bihan, ezel e Ti Douar Alre baoe 2 vlez, o deus dalc'het o emvod meur en Tanin, e Pleuwigner. Mar bez dalc'het an emvod blez ur sulvezh a viz Ebrel d'al liesañ, o deus kavet gwell pennoù Sonerion 56 kinnig en em gavet d'ar sadorn 22 a viz Ebrel abalamour da lod tud bout tapet an deiz goude – devezh ar votadeg - get kargoù en o c'humunioù.\n15 bagad, diàr an 21 a re ar Mor-Bihan, o doa kaset kannad d'an emvod. Gete en em gave ivez an It. Le Meur, eil-maerez Gregam e karg ag ar skolioù, an Ao. Youenn Le Ret, bez-prezidant Sonerion Breizh, ar gengevredigezh vamm, hag an It. Le Dortz, sekretourez Bagad Gregam, ar bagad nevez ganet e Gregam\nDa gentañ eo bet danevellet get Irène Tricaud, ar Breizdantez, an obererezh a-hed ar blezad tremenet ; savet eo bet lec'h hag ober ar gelennerion a-fet treuzkas glad sonerezh Breizh hengounel, kenkoulz evel gred Gildas Rio, ar c'henurzhier bet anvet e miz Gouere 2016, hag hini izili ar c'huzul meriñ. En ur reiñ da ouiet he c'hoant rein he dilez goude an emvod-meur, he deus c'hoazh ar brezidantez taolet ur sell àr-dreñv àr he zri blezad karg ; ur prantad na vo ket, hervez an holl, ankouaet en tazoù get izili ar gevredigezh.\nGoude bout klevet an holl danevelloù (obererezh, yalc'h) eo bet goulennet get Gildas Rio displeg raktres pedadgogel Sonerion 6 evit 2017 ; degemeret eo bet a unvouezh. Ar skient bet prenet get hor gelenenrion en ur zaremprediñ ar skolioù e Gregam (skolioù kentañ derez ha skolaj Sant-Jozep) a ziskouez meur a hent da vonet gete evit diorren hor c'hinnig a-fet stummadur. En em dreiñ davet bed ar skolioù a zo a bouez bras mar venner kizidikaat ar re yaouankañ doc'h ar sonerezh dre vras ; ha doc'h hor glad sonerezh Breizh dreist pep tra. Evel-se ivez e vo sachet tud davet hor bagadoù sonerion. Setu perak eo bet displeget an tres dirak ar vodadenn veur ha kinniget d'an dud en degemer ; ar pezh a zo bet graet get an holl. Hent kevredigezh Sonerion ar Mor-Bihan en em gav enta merchet mat ha skler evit an amzer dazonet.


Web-rumm / web junior | Bretagne Culture Diversité\nBerr ha dedennus e ranko bezañ ha diwallet pizh e vo o danvez, koulz evit a sell ouzh ar c’hemenn hag ouzh an darvoudoù ma vo kaoz anezhe.\nSavet zo bet ganeomp ur rummad 24 abadenn hag a bled gant ar raksoñjoù diwar Breizh hag ar Vretoned. O skignet hon eus an eil war-lerc’h eben a viz da viz. Sachañ arvesterien yaouank gant danvez dudius ha talvoudus war un dro an hini oa hon fal.\nBet kaset da benn e 2014-2015\nUr rummad 24 abadenn o plediñ gant ar raksoñjoù pe ar brizhskeudennoù diwar Breizh hag ar Vretoned. E miz here 2015 e oa bet skignet an abadenn ziwezhañ. Ouzhpenn 225 000 gwech e oa bet sellet oute a-benn fin miz here 2015.\nEmbannet e oa bet un DVD e miz even 2015, ar beder ababenn-se warn-ugent enni.\nTroet zo bet 12 abadenn e brezhoneg.\nUr rumm nevez zo war ar stern gant ar soñj tizhout ar re yaouank, war-eeun pe dre hanterouriezh ar gelennerien. Stag e vo e zanvez ouzh programmoù an deskadurezh-Stad hag ouzh sevenadur Breizh, e stumm tresadennoù fiñv div pe deir munutenn pep hini anezhe.\nKenproduadur BCD / LBK / UPR, chadennoù lec’hel.\nHon daveoù : F16 022\nPhilippe Lanoë ha Mikaël Le Bihannic\nEvit an holl. Ouzhpenn 225 000 gwech e oa bet gwelet a-benn miz du 2015.\nRummad web : “Gwir Vretoned”\nBreizh hag ar Gwir Vretoned n'int ket ar pezh a soñj deoc'h. Klevit !


Al Liger en Orleañs\nHirder 1012 km\nUhelder an eienenn 1408 m\nKas keitat 850 m³/s\nGorread an diazad 117 000 km²\nBro(ioù) douret Okitania, Bro-C'hall\nEn em daol e Sant-Nazer\nAndon Menez Gerbier de Jonc\nRed al Liger\nAl Liger (Loire e galleg, Léger ha Leir en okitaneg) eo stêr hirañ Bro-C'hall (ouzhpenn 1000 km hed). Goleiñ a ra e ziazad doureier 117.000 km², muioc'h eget 20% eus Frañs. Da roll ar Glad bedel e voe lakaet red kreiz traoñienn al Liger gant an UNESCO e 2002. Dont a ra tre al Liger e Breizh e Runonn (Liger-Atlantel) a-raok en em deurel er meurvor Atlantel e Sant-Nazer.\n4 Un hent bras war an dour ha war zouar\nEus al latin Liger e teu anv al Liger e brezhoneg hag e galleg, met galianek eo orin ar ger. Eus ar galianeg liga "fank" e teu. Ar ger-mañ eo en-doa roet "lie" (lec'hidenn) e galleg ha lees e saozneg.\nHervez klaskourien zo e rede al Liger war-du an norzh gwechall hag e-barzh ar Saena en em daole goude bezañ bet o tiruilhal e traoñienn ar stêr Loing. Un darvoud douaroniel en defe e zistroet war-du ar c'hornôg.\nE biz ar menezioù Cevenas en Okitania emañ andon al Liger, er menez Gerbier de Joc, e kumun Sainte-Eulalie, e departamant an Ardèche, 1 408 m a-us da live ar mor. Redek a ra war-du an hanternoz a-dreuz Roanne ha Nevers betek Orleañs ha neuze war-du ar c'hornôg betek Breizh, m'en em daol er Meurvor Atlantel etre Sant-Nazer ha Sant-Brewenn. Echuiñ a ra an aber a-live gant Pont Sant-Nazer. An darn vuiañ eus e zoureier a zo re stêrioù ar riblenn gleiz o treuziñ an Tolzennad Kreiz, ur sistem menezioù bras m'eo dizintrus o douaroù ken e tiruilh buan dourioù ar glaveier ken ez eus bet liñvadegoù spontus e 1856, 1866 ha 1910. Chaoserioù uhel ha ledan, graet e douar hag hentoù bras warno, a red war he div riblenn eus Orleañs betek Saumur evit diwall an draoñienn eus ar gwalleurioù-se. War ar riblenn zehoù el lodenn diwezhañ ez eus adstêrioù o treuziñ Tolzennad Arvorig m'eo dizintrus-kenañ e zouaroù ivez.\nN'eus ket nemeur a stankelloù war al Liger hag e zoureier bras a c'hell bezañ abeg da liñvadegoù c'hoazh.\nUn hent bras war an dour ha war zouar[kemmañ | kemmañ ar vammenn]\nAl Liger e Sant-Nazer\nAl Liger e Bleaz\nUn hent bageerezh pouezus e oa al Liger gwechall met n'eo mui bageüs nemet en e c'henoù betek Naoned. Ar bigi (gabaroù, futro)a yae war al Liger a oa plaen ar strad anezho, warno ur wern vras pleg-dibleg da dremen dindan ar pontoù. Red direizh ar stêr a lakae ar bageerezh diaes hag alies e veze ret sachañ ar bigi.\nKoulskoude e veze ar stêr ur moiaen aes a-walc'h evit treuziñ kreiz Bro-C'hall ha kas ha degas marc'hadourezh war-zu pe eus porzhioù ar Mor Atlantel. Dre hentoù war zouar pe war an dour e tremene gwin, ed, holen ha kement marc'hadourezh da gas en ur doare aes a-walc'h pa veze falloc'h an hentoù all. Un hent evit an alouberien e oa ivez ha setu perak e klaske duged Breizh kontrolliñ anezhañ dre gêr mogeriet Naoned o c'hêr-benn ha dre ar c'hastelloù tro-war-dro (Ankiniz, Champtoceaux, Klison).\nBetek 1991 ez ae eoullistri betek Bouchemaine, e-kichen Añje, met paouezet eo an tremen-se.\nStêrioù pennañ Bro-C'hall\nTraoñienn al Liger\n↑ (fr) Géocatalogue\nAdtapet diwar « https://br.wikipedia.org/w/index.php?title=Liger&oldid=1944190 »


Kaozeal:Fellasion - Wikipedia\nNe gomprenan ket perak e kendalc'h an implijer Bianchi-Bihan da zistreiñ da stumm fazius ar bajenn-mañ.\nDaveoù a vank evit *fellasion ha *kalc'hsunerezh, na gaver neblec'h. Perak na reiñ an daveoù rekis ?\nMar deu *fellasion eus brezhoneg ar bobl (galleg treuzskrivet eo ar ger, forzh penaos), embann pelec'h, pegoulz ha gant piv ec'h eo bet dastumet, ha mat pell zo ; ar gumuniezh a varno. Liv ur ger goveliet war ar prim zo war *kalc'hsunerezh, a vefe *kalc'hchukerezh kentoc'h.\n"Sunañ" n'eo ket "chukat" : diwar ar galleg sucer e teu ar ger *sunañ a lenner e doare orin ar pennad. Perak ober gant "sunañ", p'emañ "chukadenn" er pennad end-eeun ?\nUr relavar eo « *kalc'h ur gwaz », evel ma vefe « ellig ur vaouez ». Perak klask lezel ar fazi mantrus ha lu-se er pennad ?\nPaket an implijer gant teir bosenn ar Wikipedia brezhoneg, 'm eus aon : an triliv livet e gwenn-ha-du, an digasted e-keñver reolennoù Wikipedia, hag ar falsperc'henniezh. --90.32.37.86 6 Du 2016 da 10:46 (UTC)\nAr bosenneg o komz eus bosenn?Bianchi-Bihan (kaozeal) 6 Du 2016 da 10:52 (UTC)\nPe vosenn a vefe ganin, hervezoc'h ? Respontit d'an arguzennoù a zo bet lakaet amañ a-us, kentoc'h eget kunujenniñ : ha daveoù hoc'h eus da reiñ ? Ha gouzout a rit pelec'h/pegoulz/gant piv ez eus bet graet gant *fellasion e brezhoneg ? Ha sunañ pe chukañ a vez graet ? Ha n'eo ket "kalc'h ur gwaz" ur relavar ? Ha n'emaoc'h ket o vrezhonekaat ur ger gallek ? Ha doujañ da reolennoù Wikipedia a rit dre ar brezel-embann-se ? Ha ne gred ket deoc'h bout perc'henn war ar pennad ? --90.32.37.86 6 Du 2016 da 11:03 (UTC)\nAr c'hunujenner o tamall ar re all, hervez e voazioù. Bianchi-Bihan (kaozeal) 6 Du 2016 da 11:08 (UTC)\nWow! « Go fuck yourself! » (Dick Cheney, d'ur c'hazetenner) eo ar respont "dereat" nemetañ da gement a zizonestiz a-berzh Bianchi-Bihan, 'm eus aon ! --90.32.240.64 8 Ebr 2017 da 18:14 (UTC)\nAr c'hunujenner o tispakañ e zoareoù, hervez e voazioù. Bianchi-Bihan (kaozeal) 8 Ebr 2017 da 18:26 (UTC)\nAdtapet diwar « https://br.wikipedia.org/w/index.php?title=Kaozeal:Fellasion&oldid=1745432 »\nKemmoù diwezhañ degaset d'ar bajenn-mañ d'an 8 Ebr 2017, da 18:26.


Journal de Renaud Camus, samedi 8 juin 2013\ncréée le dimanche 9 juin 2013, 12 h 01Samedi 8 juin 2013, minuit. Farid, c’est tout à son honneur, est plus tocquevillien que touriste, en voyage. Il veut voir “~~~~ ~~~~~”, ~~~ ~~~~~~~-~~~ ~~~~ ~~~~~ ~~~~~~~~ ~~~ ~~~~~~~~~~~ ~~~ ~~~~ ~~~~~~~~~ ~~~ ~~~~~ se moquer gentiment ~~~ ~~~~, ~~~~ ~~~ ~~~~~ ~~~~ ~~~~ ~~~~~~~~~~. ~~~~~~~ ~~’~~ ~~~~~~~~ ~~ ~~~~~, ~~~ ~~~~~~, ~~~~~ ~~~’~~~ ~~~~ ~~~~~~~, ~~~ ~~~~~~~, ~~~ ~~’~~~~~~~~~ ~~~~~ ~~~ ~~~~~~~~~~~ ~~~~~~~ et de se ~~~~~~~ ~~~~ ~~~~~ ~~ ~~~~ ~~~~~~~~~~~~~ ~~~~~~~~~~~~~~. ~~~, ~~~ ~~~~~~~~~ ~~~ ~~~~~~ ~~~~~~~~~~~ ~~~~~~~~~~~~~, ~~’~~~~ ~~~~ ~~~~ ~~~~~~~~~~ ~~~~~ ~~~~~~~~ ~~~~~ ~~~ ~~~~~ ~~~~~ ~~~~~~ ~~ ~~~~~~~, pour ce soir, ~~~ ~~~~ ~~~ ~~~~~~~~ ~~~~~~, ~~~~~~ ~~~~, ~~~~~ ~~’~~~~~~~~~~~~~~~ ~~’~~~~ ~~~ ~~~~~ ~~~~~~~ ~~~~~~~~~~~ ~~~ ~~~~ ~~~~~~~~~. ~~~~~ ~~~~~~~~ ~~~~~~ ~~~ ~~~~ ~~~~~ ~~~~~~~~, ~~~ ~~~~~ ~~~ demande ? Heureusement que ~~~ ~~~~~~ ~~’~~ ~~~~~~~ ~~~~~ ~~~ ~~~~~~-~~~~~, ~~ ~~~ ~~~~~~~ ~~~~~~~~~~~~, ~~~~ ~~~~~~ ~~~ ~~~~~~~~~~ ~~’~~~~ ~~~ ~~~~ ~~~~~~ ~~~ ~~~~~~~~~~, ~~~~ ~~~~~~~~~~~~ ~~ ~~~~~~ ~~~~~~~ ~~~~~ cela…\nPrévisiblement, après pareil ~~~~~~ ~~~~~ ~~’~~~ ~~~~~~ ~~’~~~~~~~~~, ~~~ ~~~~~~ ~~~ ~~~~~~~~. ~~~ ~~~~~~~~ ~~~~ ~~~ ~~~~~~ ~~~~~~~. ~~~ ~~~~~~~~~ ~~~ ~~~~~~~~ ~~~~~~~ ~~~~~~~~~ ~~~~~ ~~~~~~~ ~~~ ~~~ ~~’~~~~~~ ~~~~ soumis à tout ~~~~~~~ ~~ ~~~~ ~~~~~~~~~ ~~~ ~~~~~~. ~~~~-~~~ ~~~ ~~~~~~ ~~~~~~~~~~~~~~~~ ~~~ ~~’~~~~ ? ~~~~~~ ~~~ ~~~~ ~~~~~~~~~~~~~ ~~~ ~~~~~~~~~~~ ~~~~~~~ ~~~ ~~~~~~~~~, ~~~~~~~, ~~~~~~~-~~~~~~~, ~~~~~~~ ~~~~~~~~ ~~~~~-~~~~~, ~~~~~~~~ Chirac et d’autres, ~~~’~~~~ ~~’~~~~ ~~~~ ~~~~~~~~~ ~~~~~~~ ~~~ ~~~~~~~~~ ~~~~ ~~~~~, ~~~~-~~~ ~~ ~~~~~ ~~~’~~~ ~~~~~ ~~~~~~~~~, ~~ ~~~~~~ ~~~~~~~~~~~ ~~~~~~~~~ ~~~ ~~~~~~ ~~~ ~~~~~~ ? ~~~~~~~~~~~~ ~~~ ~~’~~~~~~~~, ~~’~~~~~~ quand même, et ~~~ ~~~~~~~~~~ ~~~ ~~~ ~~~~~~~~~~ ~~~~~~~~~~~ ~~~~ ~~~ ~~~~ ~~’~~~ ~~~~~ ~~~ ~~~~~~~~ dire.\nNous ~~~~~~~ ~~~~~~ ~~~~~ ~~~~ ~~~~~~ ~~~~ ~~~~~~~ ~~~ ~~~~~~~~~~, ~~~~~~ ~~~~~~-~~~~~. ~~~ ~~~~~~ d’une bonne journée ~~~~ ~~’~~~~~~~~, ~~~~~~~~~, ~~’~~~~ ~~~~ ~~~ ~~~~~ ~~~~~~~~ ~~ ~~~~~~~ ~~~ ~~~~~~, ~~~~~~ ~~~~~~~~’~~~~, ~~’~~~~~~~ ~~~ ~~~ ~~~~~~~ ~~~ ~~~ journal ~~~~~~ ~~~~~ ~~~ ~~~~~. Le ~~~~~~~~~~~ de peuple, à ~~~ ~~~~~~~~~~, ~~~ ~~~ ~~~~~~~~~ ~~~~ ~~~~~ ~~~~, ~~~ ~~~~~~~ — ~~~ ~~ ~~ ~~~~~~ ~~~ ~~~~~~~~ ~~ ~~~~~~~ ~~~~ ~~~ ~~~~~~ ~~~~ ~~~ ~~~ ~~’~~~~~~ ~~~~~~~. Il faudrait que ~~’~~~ ~~~~ ~~~~~ ~~~~~ ~~~ ~~~~~~ ~~~~~~ ~~~~~ ~~~ ~~~~~~~~ ~~~ ~~~ ~~~~~~~~ ~~~~~~~~~~. ~~~~~ ~~~~ ~~~~~~~~ ~~~ ~~~~~~~~~~~ ~~~~~~ ~~~~~~~~, ~~~ ~~’~~~~~~~~~~ ~~~~~~~ “~~~~~ ~~’~~~~~~~”, ~~~~~~~ toujours, comme Paul ~~~~~~~~~~~~ ~~~~~~ ~~~~, ~~~’~~~ ~~ ~~ ~~~~~ ~~~ ~~~~~~~~~~ ~~~~~ ~~~~ ~~~~~~~ ~~~~ ~~~ ~~~~ ~~~~~~~.\nvoir l’entrée du samedi 8 juin 2013 et ses 7 images dans Le Jour ni l’Heure


Pajenn:Imitation ar Verc’hes Vari.djvu/40 - Wikimammenn\nPajenn:Imitation ar Verc’hes Vari.djvu/40\nC’hui a so refuch ar bec’herien ha souten ar re just ; n’am rebutit qet, ô Guerc’hes ar vadelezussa ! An daëlou em daoulagad, an huanadou em c’halon, leun oll a c’hlac’har, evel ma tlean er besa, souffrit ac’hanon da exposi deoc’h va esomou.\nGoûzout a ran, ô Guerc’hes meurbet eürus ! e zon indign a bep faveur goude qen alies a affeil er pec’het, ha ne allan, nemet dre ho sicour, esperout e ve chelaouet va pheden.\nGuelet a rit ar stad trist e pehini on en em laqeat. An traou hac an dud fall, pere a blich d’am c’halon, a chalm hac e zeceo ac’hanon ; an occasionou am zrein e vaniteou hac e plijaduresou ar bed ; an tan eus va phassionou am dêv evel un derzien ardant. Me a so, evit ar vad hac ar vertus, evel ma zeo al ludu maro evit ar c’hoad, hac en em santout a ran qen accablet dre boues va phec’hejou, ma ne ouisin mancout da goousa e goëlet an abim, nemet c’hui, ô Mari ! a briche va assista ha va sicour.\nAmsao a ran, hac er goûzout a rit, ô Mam Doue ! e zeus momenchou e pere e velan hac e tetestan grevusdet va c’hrimou ; en em broposi a ran memes d’en em amanti ; tachout a ran d’en em sevel goude va lamou er pec’het ; mæs allas ! en eur feçon qer sempl ha qen langourus, ma couesan qerqent em c’henta disursiou.\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/40&oldid=113517 »\nKemmoù diwezhañ degaset d'ar bajenn-mañ d'an 2 Gen 2018, da 16:46.


Rhône-et-Loire - Wikipedia\nRhône-et-Loire zo anv un departamant gall kozh, ha Lyon a oa ar pennlec'h anezhañ. Dont a ra an anv eus an div stêr Rhône (Ron e brezhoneg) ha Loire (Liger e brezhoneg).\nHennezh a oa unan eus an 83 departamant gall krouet da vare an Dispac'h gall, d'ar 4 a viz Meurzh 1790, hervez lezenn an 22 a viz Kerzu 1789, gant tammoù eus ar proviñsoù Lyonnais, Beaujolais ha Forez.\nC'hwec'h pastellad a oa ennañ:\nLyon (kaer ha maezioù)\nBerr e voe istor an departamant, rak e 1793, war-lerc'h emsavadeg Lyon enep ar Vodadenn Vroadel e voe rannet en daou zepartamant a anavezer hiriv, ar Rhône (Lyonnais ha Beaujolais) hag al Loire (Forez). Ofisielaet e voe ar rannidigezh gant mouezhiadeg er Vodadenn Vroadel d'an 19 a viz Du 1793 (29 brumaire an II).\nAdtapet diwar « https://br.wikipedia.org/w/index.php?title=Rhône-et-Loire&oldid=1846325 »\nKemmoù diwezhañ degaset d'ar bajenn-mañ d'an 23 Gwe 2019, da 16:22.


Mirdi Pont-Aven - Bretagne Musées\nVakañsoù-skol (an holl dakadoù) : a Veurzh da Sul eus 10e da 6e\nC’hwe., Meur., Du, Kzu : a Veurzh da Sul eus 2e da 5e30\nEbr., Mae, Mezh., Gwen. ha Here : a Veurzh da Sul eus 10e da 6e\nGoue. hag Eost : sul-ouel-pemdez (a Lun da Sul) eus 10e da 7e\nSerret e vez d’ar 25 a viz Kerzu, d’al Lun nemet e mizioù Gouere hag Eost.\nDigoret e vo ivez d’al Lunioù 30 a viz Ebrel ha 7 a viz Mae, d’ al Lun-Fask ha d’ al Lun-Gwenn\nPriz leun : tud deuet a-hiniennoù : 7 € ha 5 € (pa ne vez ket un diskouezadeg verrbad)\nPriz digresket : tud yaouank etre 18 ha 26 vloaz, studierien, tud ur Paseporzh Sevenadurel (KD29) ganto, kelennerien, koskor Ministrerezh ar Sevenadur, CNAS (Poellgor Broadel an Ober Sokial), CEZAM, Kenwetur-arz, mignoned Mirdi Orsay, Mirdi al Louvre ha Mirdi an Orañjeg e Pariz : 5 € pe 3 € (pa ne vez ket un diskouezadeg verrbad) ; strolladoù tud deuet ouzhpenn 10 den : 4 € dre zen\nDigoust : dindan 18 vloaz, klaskerien labour (diskouez ur brouenn 6 miz kozh d’ar muiañ), kazetennerien, mirourien ar glad, buhezourien ar glad, heñcherien-jubennerien, heñcherien-prezegerien, tud ar gartenn ICOM (Kuzul Etrebroadel ar Mirdioù) ganto, izili eus Mignoned Mirdi Pont-Aven ha/pe eus Mirdi ar Pesketaerezh e Konk-Kerne, tud nammet hag o ambrougerien (diskouez ur gartenn divarregezh).\nPriz digresket evit ar re a ziskouez ur bilhed da vont e-barzh an Dalc’had Hélène & Edouard Leclerc evit ar Sevenadur (FHEL) : www.fonds-culturel-leclerc.fr\n(c) Musée de Pont-Aven\n(c) P. Gérard\nBevit un darvoud arzel ne c’halloc’h ket ankouaat e kalon kêr al livourien ! Un hentad nevez-flamm zo kinniget evit gweladenniñ Mirdi nevez Pont-Aven, unan bev ha talvoudus evit ar familh a-bezh. Lakaat e reer ar weladennerien da splujañ e kened « Skol Pont-Aven» gant un 200 bennak a livadurioù hag a oberennoù war baper. Anavezet eo ar skol vrudet-se diouzh livioù rik lakaet a-blad gant linennoù a c’hronn stummoù eeunaet. Gant stignadoù liesvedia evit an holl e c’haller kompren pebezh birvilh a oa e Pont-Aven e bed an arzoù e fin an XIXvet kantved a-drugarez da Baul Gauguin, da Émile Bernard, da Baul Sérusier, hag ivez da Vaurice Denis.


Kaozeadenn Implijer:Ronan - Wikipedia\nSalud, Ronan, Un degemer c'hwek a roomp dit war ar Wikipedia e brezhoneg\nDemat, Ronan. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nBenoni 28 Ebr 2007 da 10:40 (UTC)[respont]\n1 Donemat dit amañ\n2 Rummadiñ ha liammoù etrewiki\n4 Infobox bag dre lien\n5 Isaac Nexton ha kement zo\n6 Trugarez evit Ishiwara\n8 roll tudoù\n12 Peur an emvod ?\n14 Skeudenn:Ledañ al lec'hedoù.jpg\n18 Izili nevez\n19 Skeudennoù (2)\n20 Skeudennoù, 3\n22 Liammoù diavaez\n24 Skeudenn:Startijenn 30 vloaz diwan.jpg\n25 Galvadenn: Dilennadeg merourion/ezed nevez (pazenn gentañ)\nDonemat dit amañ[kemmañ ar vammenn]\nPlijet on gant ar buhezioù-tud, setu ma lennin ar re a savi, ha c'hwennat diouzh ezhomm. Un ali: klask kempenn evel-hen : Georg Simon Ohm a oa ganet d'ar 16 a viz Meurzh 1789 en Erlangen. Trugarekaat, ha plijadur o lenn hag o skrivañ. Bianchi-Bihan 30 Ebr 2007 da 16:31 (UTC)[respont]\nHopala paotr Ronan penaos eo? ~~dishual\nRummadiñ ha liammoù etrewiki[kemmañ ar vammenn]\nDemat. Trugarez evit da bennadoù. Ur c'huzulig: pa saves ur pennad arabat disoñjal lakaat rummadoù dezhañ, na liammoù etrewiki (liammoù davet ar pennad eñvel war ar wikipediaoù all). Evit al liammoù etrewiki ez eo trawalc'h kopiañ anezho war ur wikipedia all (kavet e vezont atav e traoñ tout ar bajenn, hag ar pezh a vez kavet war ar wiki saosneg a zo kazi atav ar c'hlokañ). Evit ar rummadoù, mat eo klask en a-raok ar rummadoù a zo anezho dija evit chom hep krouiñ rummadoù diezhomm. A galon,Benoni 30 Ebr 2007 da 17:34 (UTC)[respont]\nTrugarez bras eus da guzulioù, hogen, n'on ket gwall ampart war ar sevel pennadoù c'hoazh, setu perak ne lakaan ket rummadoù d'am fennadoù: ne ouezon ket penaos ober... Ma vefe tu di/deoc'h lavaret din penaos ober, e vefe kountan bras da wellaat va fenadoù.\nGraet 'm eus evit Priz Nobel ha Medalenn Copley da skouer. Gwelet ar c'hemmoù kaset ganin amañ: Medalenn Copley ha Priz Nobel. Mod all, er pajennoù kaozeadenn, arabat disoñjal sinañ gant ~~~~.Benoni 30 Ebr 2007 da 17:54 (UTC)[respont]\nOk, trugarez, d'am sñ ez on deuet a benn war pajenn Weber da lakaat un nebeut liammoù etrewiki ha rummadoù. Hogen ur gudennig ' zo memestra, ma c'hellez taoler ur sell.\nProtezenn[kemmañ ar vammenn]\nAmañ Neal (Kaozeal) 1 Mae 2007 da 08:44 (UTC)[respont]\nInfobox bag dre lien[kemmañ ar vammenn]\nUr patrom am eus krouet evidout amañ: Patrom:Infobox bag-dre-lien. Tro pep tra e brezhoneg, ha war-lerc'h e c'helli e lakaat er pajennoù. Paket eo bet ar bajenn-se ganin amañ: fr:Modèle:Infobox voilier, setu kemer harp war skouer ar pezh zo bet graet e galleg. Kalon vat dit! Sikour a rin ma sav kudennoù.Benoni 19 Mae 2007 da 18:01 (UTC)[respont]\nIsaac Nexton ha kement zo[kemmañ ar vammenn]\nTrugarez evit ar reizhadennoù. 'M eus aon ne oan ket gwall dihunet hag ouzhpenn e oa mall warnon! Traouigoù avat am eus dalc'het pe lakaet a-nevez abalamour ma hañvalont reishoc'h din evel ma'm boa o skrivet. A galon--Kadwalan 6 Mez 2007 da 17:54 (UTC)[respont]\nTrugarez evit Ishiwara[kemmañ ar vammenn]\nTrugarez vras dit evit da boltred eus Kanji Ishiwara, abaoe 3 sizhun e glaskan unan e barzh levrioù kozh, ar rouedad, paperioù kozh...ha netra. Ne ouezhan ket e pelec'h out bet d'he c'havout met sapre dielloù az peus se'zo sur. Gourc'hemennoù pe me oar me ne ouezan ket petra lar dit ken estonnet on eus ar poltred-mañ. Trugarez c'hoazh. --Gwendal.P 12 Mez 2007 da 11:23 (UTC)[respont]\nAn diskoulm a zo bihanaat ar skeudennoù (dre bihanaat ar sifr a-raok px). Pe neuze lammat linennoù wenn etre ar rannbennadoù. Benoni (Kaozeadenn) 12 Mez 2007 da 17:12 (UTC)[respont]\nTrugarez evit da skeudennoù, met d'am soñj an diskoulm gwellañ a zo memestra bihanaat ar skeudennoù evit skañvaat ar pajennoù , Benoni (Kaozeadenn) 12 Mez 2007 da 17:42 (UTC)[respont]\nroll tudoù[kemmañ ar vammenn]\nA-du on labourat war da roll: klokaat a rin gant tudennoù (tud dianavezet met pouezhus a kavan memestra a lakin e-barzh) met evidon ar pouezhusañ eo dont a-benn da gaout er rolloù-se liammoù war-zu pennadoù klok. Framm al lec'hienn a zo pouezhus met ma n'eus netra evit e vouetañ...Met c'hoant ameus sevel rolloù resisoc'h evit broioù evel Bro-Japan pe Bro-Alamagn (da skouer roll an SS, roll an dreist-speredoù ha damkannerien uhel eus an eil brezel bed, hag all, hag all...). E-pad ar vakansoù e klaskin labourat startoc'h c'hoazh met n'am eus ket c'hoant labourat nemet war an eil brezel bed. Ober a rin traoù diwar-benn ar brederouriezh, istor Bro-Iwerzhon, al lennegezh, an arzoù, ar sinema, an istor dre vras forzh peseurt mare e vefe, hag all, hag all. A-benn ur wech all war bed wikipedia. --Gwendal.P 13 Mez 2007 da 07:35 (UTC)[respont]\nAD:roll[kemmañ ar vammenn]\nD'am soñj e vefe un dra ret kaout ur bajenn gwelloc'h evit Adolf Hitler, gouzout a rez piv a labour warni ? E mod-all e klaskin sevel pennadoù war an dreist speredoù eus an eil brezel bed:jeneraled amerikan, strategourien ha damkannerien (Von Rundstedt, Goebels, Joukov, Von Paulus, Shumei, Tojo, hag al, hag all. Met mat e vefe urzhiañ ha dasparzhañ al labour a zo d'ober etrezomp evit bezañ efedusoc'h, klask sevel strolladoù labour. --Gwendal.P 13 Mez 2007 da 08:10 (UTC)[respont]\nAnaout a ran ur bern: da skouer ar pennad Yamamoto n'am eus ket graet evit gwir met labouret am eus war pennadoù gant ur c'hamalad din hag a zaio a-benn nebeut da glokaat hini war Roosevelt ha labourat a rin gantañ evit pennadoù all eus an eil brezel bed (Egor e añv war al lec'hienn), anaout a rez marteze Malo hag a zo o skrivañ pennadoù diwar-benn ar strolladoù rock met enouestlet am eus anezhañ evit labourat war an SS. Unan all a labouro war istor an Henamzer hag a labouro sur awalc'h ganin war pennadoù war ar sinema. Ar bloaz a zeu e vo tu aozañ da vat gwir strolladoù labour gant tud en o penn evit o aozañ hag o urzhiañ (kelennerien a zo prest da sikour ac'hanomp ivez). Met dija e vo tu deomp labourat start e-pad ar vakansoù. Met Soig a lare din poa c'hoant aozañ ur sort emvod "wikipedia" e pad ar vakansoù. Ma z'eo gwir e anavezan ur bern tud a vefen prest ha gouest da vont. --Gwendal.P 13 Mez 2007 da 10:01 (UTC)[respont]\nPoltredoù[kemmañ ar vammenn]\nTrugarez vras evit ar poltredoù met ha sur out n'eus ket gwirioù miret gant YF pe un all war o implij???--Kadwalan 13 Mez 2007 da 14:12 (UTC)[respont]\nKavet 'm eus anezhi war meur a lec'hienn (tu zo pellgargañ ar skeudenn war:, ha kemet em eus un tammig ar stumm, a hend all ne c'hellan ket bezañ sur da 100%... --Ronan 13 Mez 2007 da 14:14 (UTC)[respont]\nPeur an emvod ?[kemmañ ar vammenn]\nLar din dija peur e vo tu dit en em zieubiñ (un dibenn sizhun bennak pe me oar me...) ha kelaouiñ a rin ar re all met bevañ a reont pell awalc'h (unan a zo o chom e kostez Naoned!) ha n'eo ket rediet en em gavout gant toud an dud ma z'eomp ur skipailhig e vo trawalc'h. Ar bloaz a zeu el lise e vo aozet ur seurt "bodad" wikipedia gant tud oc'h aozañ an traoù en un dore sirius. Neuze en emvod e c'hellimp ivez rak-prientiñ un dra bennak evit termeniñ mont en dro an dra. Evidout ped den eo ret deomp kaout d'an nebeutañ en emvod-se ? Mod-all e-keñver al lec'h e klaskin ul lec'h bennak met n'on ket sur da gavout un dra. --Gwendal.P 13 Mez 2007 da 18:58 (UTC)[respont]\nMet ur gudenn'vo, rak ul lodenn vat eus ar re a du da labourat war wikipedia n'o deus ket internet er ger met e labouront war al lec'hienn el lise. Ha pa labouront er ger eo gant pajennoù moulet pe luc'heilet da dreiñ e brezhoneg. Neuze ma reomp an emvod war internet, ul lodennig a vo rediet da lar d'unan bennak komz en e/o anv. An tabud hag ar mennozioù vint ket ken pinvidik eget ma vefe graet e lec'h ma vo tu d'en em welet da gemer an amzer, hag all, hag all. Evidon ar gwellañ tra d'ober zo da gavout ul lec'h resis, hag aze ma vank tud e vo aesoc'h da gomz en o añv eget war internet. Mod all, daoust hag peus dija komzet gant Lomig, ar c'helenner war ar skiantoù ? Rak eñ a zo mennet evit ober un dra bennak el lise war wikipedia. A-benn ur wech-all war wikipedia --Gwendal.P 14 Mez 2007 da 09:39 (UTC)[respont]\nGell a ran lar dit dija e c'hellan tapout sallioù'zo evit emvodoù en un doare aes kennañ. Met ar gudenn nemetañ: n'ee eus ket internet el lec'hioù-mañ. Gell a ran tapout ul lec'h gant internet met bihan kennañ eo ha diaes e vo ober un emvod ennañ. Marteze gant un urzhiater e-zoug e vefe posubl en ur sal brasoc'h... Mod all e-keñver an niver a-dud, ganin e barzh ar gont omp 5, ganit ha gant Soig e raio 7 (marteze e vefe dedennus pediñ Lomig ?). Met en hon douez 2 zo o vevañ e Naoned, 1 e Su Kemper hag unan all e Pempoul. Ar salioù a c'hellan tapout, emaint tro dro da Lesneven ma n'eo ket e-barzh. A-benn ur wech-all war wikipedia --Gwendal.P 14 Mez 2007 da 18:11 (UTC)[respont]\nE-keñver an dud, evel ar pezh az peus gwelet, e vevont e kornioù-bro disheñvel kennañ, goulenn a rin dezho ma c'helint met forzh peanos tu'zo klask ul lec'h tostoc'h ma Lesneven a zo re bell. Ha rediet omp da gaout ul liamm gant internet er sal ? Pe mod all ma vez ket kavet, ha ma Lomig c'helfe dont e vefe tu (marteze n'eo ket reizh da 100%) goulenn ur sal el lise rak en devezhioù o tont e vo atav tud o labourat el levraoueg pe er sekretourva. A-benn ur wech all. --Gwendal.P 14 Mez 2007 da 21:00 (UTC)[respont]\nMouezhiadeg[kemmañ ar vammenn]\nTrugarez da vezañ votet evidon. A galon --Kadwalan 15 Mez 2007 da 09:42 (UTC) Diwan: d'am soñj out faziet etre Dinan ha Dinarzh. Bianchi-Bihan 20 Mez 2007 da 21:18 (UTC)[respont]\nSkeudenn:Ledañ al lec'hedoù.jpg[kemmañ ar vammenn]\nHi! I'm Cecil, an admin at Wikimedia Commons. Some people of the German Wikipedia would like to use some of your sailing pictures and asked me to transfer them to Commons where all Wikimedia projects can use them. But now looking at them I had to notice that none of your pictures contain a licence, source and author, which not only forbids the usage at Commons but on all wikimedia projects (which would include this one). Could you please fill out those missing information? -- Cecil 7 Du 2007 da 06:21 (UTC)[respont]\nHi. Thanks for the fast reply. What kind of licence (Commons:Kemennoù statud ar skeudennoù) would you like to put them under for the use on Commons? I could recommend a double licencing under GFDL and CC-by-sa-2.0 (which is what I use for my pics), but there are also things like PD, CeCILL or CopyrightedFreeUse. -- Cecil 9 Du 2007 da 21:41 (UTC)[respont]\npoltrejer[kemmañ ar vammenn]\nSalud. Talvoudus ar pennadoù. Respontet em eus ac'hanout war bajenn ar gaozeadenn. Evit ar ger "poltrejer" avat e kav din n'eo ket gwall vat en titloù. Gwelloc'h tremen heptañ pe ober gant "luc'hskeudennerez" pe neuze skrivañ "poltreder" (e-giz-se e skriver diantav). A galon--Kadwalan 16 Gen 2008 da 17:45 (UTC)[respont]\nSalud dit, faziet on c'hoazh o skrivañ poltreder (distagañ a ran poltrejer...), met ar ger poltreder a zeblant reizh a-walc'h din (n'ouzon ket ma'z out a-du ganin), rak klevet em eus bet tud a vicher oc'h ober gant ar ger-se. Ha aesoc'h eo da lavaret eget lurc'hskeudennerez... Setu, ma c'hellfes cheñch (pe displegañ din) ar ger en titloù, ez trugarezfen. --Ronan 16 Gen 2008 da 17:52 (UTC)[respont]\nBoden, Mat eo ar ger din-me ivez ma 'peus c'hoant, peogwir e vez implijet gant an dud. Gwir eo ez eo berroc'h. ez an da reizhañ an titloù. Petra soñj dit eus ober gant "poltreder stumm" e-lec'h kompakt? Stumm, anv-gwan, a dalvez bihan a vent, compact kea. --Kadwalan 16 Gen 2008 da 18:00 (UTC)[respont]\nN'on ket paotr brezhoneg Preder, en anzav a ran... pa c'hallan tremen hep ober gantañ (peurliesañ). Amañ e vefe gwell ober gant stumm, a dalvez bihan, na gemer ket kalz a blas. Tuzum e Geriadur an Here a dalvez kentoc'h pounner, tev, ha n'eo ket ster ar ger compact tamm ebet. Fetis zo kinniget gant geridur R. Hemon met ne zegouezh ket. damheñvelster eo gant tuzum kentoc'h amañ.--Kadwalan 16 Gen 2008 da 18:11 (UTC)[respont]\nMat. "Paker" eo ar ger evit "sensor/senseur". Ar ger galleg senseur a zeu eus ar ger saoznek gallekaet met capteur a vez lâret sañset.--Kadwalan 16 Gen 2008 da 18:18 (UTC)[respont]\nTebez[kemmañ ar vammenn]\nHervez Neal e vefe arabat ober gant stummoù digemeret er geriadurioù abalamour ma vije bet votet doujañ ouzh ar stummoù orin eus an anvioù e gresianeg pa saver pennadoù. Ankouaat a ra e oa votet ar reolennoù-se evit an anvioù na oant ket anavezet e brezhoneg. --Kadwalan 28 Gen 2008 da 14:12 (UTC)[respont]\nTrugarez da gentañ da vezañ kemeret perzh er gaozeadenn-se. Kavout a ri ma respont war bajenn kaozeal thebai--Kadwalan 5 C'hwe 2008 da 11:14 (UTC)[respont]\nMarteze e c'halli teurel ur sell ouzh ar pennad e galleg? A galon. Bianchi-Bihan 26 Meu 2008 da 22:35 (UTC); N'eus ket mall. Pa gari. Bianchi-Bihan 26 Meu 2008 da 22:45 (UTC)[respont]\nIzili nevez[kemmañ ar vammenn]\nAet on bremaik da gas komzoù aviel Wikipedia betek Lise Karaez, evit broudañ al liseidi da gemer perzh er raktres, ha dreist holl evit lañsañ an traoù. Setu, tud a zo dedennet a-walc'h gant ar mennozh, ha d'am soñj (evel ma peus gwelet dabord) e vezo kalzig a gontoù ha dreist holl a bennadoù nevez. Me an hini eo en deus aliet da  goulenn an aotre a-raok kemm ar pennad, rak kemmoù bras a zo d'ober (an hini en deus savet ar pennad a zo ul lisead...). Ken ar c'hentañ --Ronan 26 Meu 2008 da 21:08 (UTC)[respont]\nFiskal - just ar pezh a vanke e gwirionez, ha war a welan e labourfont war tachennoù a ra diouer war ar raktres-mañ. Evit a sell ouzhar pennad diwar-benn Charles Darwin, n'eus ket a droug evel-just. A galon, ha trugarez evit bezañ bet brudet ar wikipedia e-touez an dud tro-dro dit. Neal (Kaozeal) 27 Meu 2008 da 07:50 (UTC)[respont]\nSkeudennoù (2)[kemmañ ar vammenn]\nSalud. Ya, kas din da levrig PDF, teurel a rin ur sell. --Ex-Smith 7 Mae 2008 da 19:41 (UTC)[respont]\nSkeudennoù, 3[kemmañ ar vammenn]\nsetu : exsmith@gmail.com\n--Ex-Smith 9 Mae 2008 da 09:24 (UTC)[respont]\nIDM[kemmañ ar vammenn]\nHeh! dres e oan o vont da ouzhpennañ--Ex-Smith 11 Mae 2008 da 16:20 (UTC) ar yezhoù all, primoc'h evidon out bet![respont]\nYa ya, no problem. Disoñjet em boa, setu tout. Pesurert pennadoù emaout o prientiñ? Kentañ tro.\n470[kemmañ ar vammenn]\nSellout. Kenavo. TCY 10 Mez 2008 da 00:26 (UTC)[respont]\nTrugare ! (fr:utilisateur:Barbetorte) ->  ha fr:470 (bateau) --86.199.101.236 10 Mez 2008 da 22:09 (UTC)[respont]\nSkeudenn:Startijenn 30 vloaz diwan.jpg[kemmañ ar vammenn]\nHi, I'm Norrin_strange at galician Wikipedia. I have uploaded this photograph (Skeudenn:Startijenn 30 vloaz diwan.jpg) to our wiki. don't understand breton so I supossed that it was in the public domain. Is that true? Thanks. --Norrin strange 27 Kzu 2008 da 21:08 (UTC)[respont]\nPenaos e c'haller gouzout hiroc'h db ar C'hloareg? Bianchi-Bihan 26 C'hwe 2009 da 21:13 (UTC)[respont]\nRet e vo dit paeañ ur banne d'an hini marv, ha koustañ a ray ker dit. Evit da binijenn, lenn A Morte e a morte de Bero d'Agua, gant ar skivagner brazilian Jorge Amado, ha lak al levr e brezhoneg. Bianchi-Bihan 27 C'hwe 2009 da 14:09 (UTC)[respont]\nSavet eo bet ganin ur c'hinnig evit boulc'hañ gant an argerzhadur evit dilenn merourion/ezed nevez . Pedet out da reiñ da ali war ar bazenn gaozeal stag ouzh ar c'hinnig-se (amañ) diwar-benn ar c'hraf kentañ a denn d'an doare ma ranker lakaat anv unan bennak evel kannad/ez evit dont da vezañ merour/ez. Ur wezh sklaeraat ar bazenn gentañ-se ha tizhet ur c'henemglev ledan e vo tu da vont pelloc'hig o tigeriñ ar argerzhadur da vat o pediñ digant an implijerion/ezed lakaat o anv pe anv unan bennak all evit gallout mouzhiañ diwar ofenn da c'houde. Da achuiñ neuze e vo ret da c'houde dont a-benn d'ur c'henemglev diwar-benn mont-en-dro ar vouzhiadeg hec'h-unan a-raok stagañ ganti da vat. Neal (Kaozeal) 30 Eos 2009 da 18:07 (UTC)[respont]\nAdtapet diwar « https://br.wikipedia.org/w/index.php?title=Kaozeadenn_Implijer:Ronan&oldid=1602070 »\nKemmoù diwezhañ degaset d'ar bajenn-mañ d'an 25 Du 2014, da 14:48.


Peulvanoù koshoc’h eget ar piramidennoù !\nAr c’hêrioù liñvet er mor, gwir pe gaou ?\nKavet eo bet ar roudoù koshañ eus ar Ragistor, eus marevezh an tan, e takadoù hag a zo bremañ dindan ar mor, en aberioù an Alre pe re Bro-Leon. Pa deuzas ar skornegi bras, war-dro 10 000 bloaz zo, e voe beuzet roudoù eus oaledoù hag eus al labour benañ mein. Marteze eo diwar an darvoud-se e vefe deuet mojenn ar c’hêrioù liñvet, evel kêr Iz e bae Douarnenez.\nLabourerien-douar o plantañ meurvein !\nGoude ar chaseourien-dastumerien e teuas pobladoù labourerien-douar d’ober o annez e Breizh. Penn-kentañ an Neolitik e oa da neuze. Gant ar c’humuniezhioù-se e voe savet meurvein, gwintet mein, aozet krugelloù ha bezioù e stumm trepasoù, kement-se evit enoriñ o re varv. E Bro-Wened, etre ar 5vet hag an eil milved a-raok J.K., e voe an arz-se en e varr. E Karnag emañ ar steudadoù peulvanoù brudetañ, ha re Sant-Yust zo tost ken brudet all, hogen e bae Montroulez eo e kaver ar veredeg vrasañ : karn Barnenez, a ya 11 taol-vaen d’ober anezhañ. War lod eus e vein e c’haller gwelet tresadennoù stag ouzh ul lid bennak, evel e Gavriniz.\nPenaos dibradañ ar mein-se hep died hud ?\nLakaet e vez hon ijin da vont en-dro c’hoazh gant ar 6000 peulvan hag ar 1000 taol-vaen, pe ouzhpenn, a zo bet renablet. Gwelet e vezont eus pell. Soñjal a reer ez int liammet gant troioù ar stered hag ar planedennoù ha mareoù ar bloaz. Mar gallit sevel abred e tichañso deoc’h marteze gwelet an heol o sevel en alez-toet Maen ar Boudiged da goulz an nevezamzer. Ar pep pouezusañ avat eo an doare ma oant bet savet. N’ankouaomp ket memes tra ne oa ket ganet Obeliks c’hoazh ! Evit diblasañ ur pezh maen 300 t e ranke meur a zen lakaat anezhañ da ruilhañ war hanochennoù. Evit gwintañ anezhañ e oa ret lakaat anezhañ da risklañ en ur fozell lec’h ma veze stabilaet gant mein-kailh. Ezhomm a veze speurennoù maen pe ur savenn douar d’ober ur grugell ha mat pell zo !\nLes grands lieux préhistoriques à visiter en Bretagne\nPeseurt pouez a ra ur peulvan ?\nPouez ur peulvan, well-wazh : 100 t. 20 m uhelder a ra hini ramzek Lokmaria-Kaer. Ar pezhioù mein a ya d’ober kambroù an taolioù-mein a ra war-dro 20 t.


Journal de Renaud Camus, vendredi 12 juin 2020\ncréée le samedi 13 juin 2020, 7 h 48\nmodifiée le jeudi 11 février 2021, 0 h 29Plieux, vendredi 12 juin 2020, minuit. Ce matin j’allais mieux, j’avais dormi six heures, sans aucun accès de cet affreux fourmillement dans ~~~~~ ~~~~ ~~~~~~~~ ~~~~ ~~~~~ ~~~~. ~~~ ~~~~~~~~ ~~~~~~~~~~~ ~~~~~~~~~ ~~~’~~~ ~~~~ ~~~ ~~ un trop abrupt ~~~~~~~~ ~~~ ~~~~~~~~~. ~~~~~ ~~~~~~~~ ~~~’~~~ ~~~~~ ~~~ ~~~~~~~ ~~~~~~~ ~~’~~~~ ~~~~~~~ ~~~~~~~ ~~~~ ~~~~~~~~ ~~~ ~~~’~~~ ~~~ ~~~~ ~~~~~~~ ~~~ ~~~~~~ ~~~~~~~~~~~ ~~~~ ~~~~~~~~~~~ ~~~~~ ~~~ pleine crise de ~~~~~~~~~ ~~~~~~~~~~~~~ ~~~ ~~~ ~~~~~~~~~~ ~~~ ~~~~ ~~~~~~~ ~~~ ~~~ ~~~~~~~~~. ~~~~~ ~~ ~~~ ~~~~~ ~~~ ~~~~~~ ~~~’~~~ ~~’~~~~~~~~~ ~~’~~~ ~~~~~~~ ~~~ ~~~~~~~, ~~ ~~~~~~~ ~~~ ~~~~~~~~~, a prescrit un ~~~~~~~~ ~~~ ~~~~~~~~~~~~~ ~~~ ~~ ~~~~~~~~~~~~ ~~~~~~~~~ ~~~ ~~~~~~~ ~~~ ~~~~~~~~~ ~~~~~ ~~~~ ~~~~~~~ ~~~~ ~~~ ~~~~~~ ~~~ ~~~~~~~ ~~~~~~~. ~~~~ ~~~~~~~ ~~~~~~~~ ~~~~ ~~~~~~ ~~~~~~~ ~~~~~~ était si énergique (~~’~~~~~~~ ~~~’~~~~~ ~~~~~~ ~~~~ ~~~ ~~~~~~~ ~~~~ ~~’~~~~~~ ~~~~~~~ ~~~ tuer) ?\nElle ~~~~ ~~~~~~ ~~~~ ~~~~~~ ~~~ ~~~~~~~~ ~~~~~ ~~~~ ~~~~~~~~~ ~~~~~~~~~~~~ ~~~~ ~~~~~~~~~~~ ~~~~ ~~~~~~~~~~~~~ ~~~~ ~~~~~~ symptômes. Un lecteur ~~’~~~~~~ ~~~’~~~ ~~~~~~~~~ ~~~~~~~~~~~~~ ~~~ ~~~~ ~~~ ~~~~~~~ ~~~ ~~~’~~~ ~~~~ ~~~~~~ ~~~~~~~~~~~ ~~~~ ~~~~ ~~~~~~ ~~~~~~~, ~~~~~~ ~~~~ ~~~~~~~~~ ~~~ ~~~~~~~~~ ~~~~~ ~~~~~~ ~~~~~ ~~~~ ~~ une sciatique. Son ~~~~~~~~ ~~~~~~~~~ ~~~ ~~~~~~~~ ~~~~ ~~~ ~~~~~ ~~~ ~~~~~~~~ ~~~ ~~~’~~~ ~~~~ ~~~~~~~~~~. ~~~ ~~~~~~~~ ~~~ ~~~~ ~~~~~~~~~ ~~~~ ~~ ~~~~~~~~~, ~~~ ~~~~~~~~~, ~~~ ~~~~~~~~~~~ ~~~ ~~~~~~~~~~~~~~~~, l’Oramorph, qui l’avait ~~~~~~~~~~~~~~~~ ~~~~~ ~~’~~~~~~~~~. ~~~ ~~~~~~~~ ~~~~~~~~~~ ~~~~~ ~~~~ ~~~~~~ ~~ ~~~~~~~~~, ~~~~~~~~~~~~ ~~~ ~~~~~~~~ ~~~ ~~~~~~~~. ~~’~~~~~~~ ~~~~ ~~~ ~~’~~~~~~~ ~~~~ ~~ ~~~~~~~~~ ~~~ ~~~~~~~~~~, ~~~ ~~~~~ croire que ma ~~~~~ ~~~~~~~~~~~ ~~’~~~~ ~~~~ ~~~ ~~~~~~~~~ ~~’~~~~ ~~~~~~~ ~~~~~~ — ~~~~~~~~~ ~~~~~~~ ~~~~~~~~ ~~~~~~-~~~~~~, ~~~ ~~~~~, ~~~~~~~ ~~~~ ~~~~~ ~~~~~~~~~~~, ~~~~~ ~~~ ~~~~~~~~ ~~~~~, The ~~~~ ~~~ Innocence, d’après Edith Wharton.\nMon ~~~~~ ~~~~~~ ~~~ ~~~~~~~~~ ~~~ ~~~~~~~ ~~~~ ~~’~~~ ~~~~~~~~ ~~ ~~~ ~~~~~ ~~~~~ ~~~~~~~~~~ ~~~~~~ ~~~~~~~ ~~~~~~~ ~~~~~~~ ~~’~~~~~~~~ ~~ ~~~~~~~~~ ~~~~~ ~~~~ ~~~~~~~-~~~~~ ~~~~~~~~, ~~~ Pierre venir me ~~~~~~~~~ ~~~ ~~~~~~~~ ~~~ ~~~~~~~~. ~~~ ~~’~~ ~~~~~~~ ~~~~ ~~~ ~~~~~~~~ ~~~~~~~~~~~~~ ~~~~~~~~~ ~~~~-~~~~~, ~~~~~~ ~~~~~, ~~~ ~~~ ~~~~~ ~~~ ~~~ ~~’~~~ ~~~~~ ~~~~ ~~~~~ ~~~~ ~~~~~. J’étais au cabinet ~~~ ~~~~ ~~~~~~~~~~~ ~~ ~~~~~ ~~~~~~~ ~~~ ~~~~~~ ~~~~~~ ~~~~~~~~. ~~~~~ ~~’~~ ~~~~~ ~~ ~~~~ ~~~~~~ ~~~ ~~~ ~~’~~ ~~~~~~~~ ~~~’~~ ~~~~~ ~~~~~~~ ~~~ ~~~~~~. ~~~ ~~~~ vrai que mon ~~~~~ ~~~ ~~~~~~, ~~’~~~~ ~~~ ~~~~~~~~ ~~’~~~~~~~~. ~~~~~ ~~~ ~~~~~~~~~~~~ ~~~~~~~ ~~~ ~~~~~~~~~~, ~~~ ~~~ ~~~~~~~ ~~~~ ~~~~ ~~~~~~. ~~~~~ ~~~~~~~ ~~~~~~ ~~~~~~~~~ ~~~ ~~~~~~ ~~~ ~~~~~~~~~~, et se montre ~~~~~~~~~ ~~~~~ ~~~~~~~~~~~ ~~ tous.\nCurieusement, ~~~ ~~~~ ~~~~~~~ ~~~ ~~~~~~~~~~~ ~~~ ~~~~~, ~~~~~ ~~~~ ~~~~, ~~~~ ~~~ ~~~~ ~~~ ~~~~~~~~~ ~~~ ~~~~~~ ~~~~~~~~~~~, ~~~~~~ “~~~~~~ ~~~ ~~~~~” qui se prolonge ~~~~~~~ ~~~~ ~~~~~~ ~~~ ~~~~ ~~~~ ~~~~~ ~~~~~~~~~~~~, ~~~ ~~~~ ~~~~~ (~~~~~ ~~~ ~~~~~ ~~~~ ~~~~~~~, ~~~~~~~~~ ~~~~~~~ ~~~ ~~~~~~ ~~~ ~~~~~ ~~~~). ~~~~~ ~~~~ ~~~’~~~ ~~~ sait rien du ~~~~~~ ~~~ ~~~’~~~ ~~~ ~~~~~ ~~~ ~~~~~ ~~~ ~~~~~ ~~’~~~~~~~~~ ~~ ~~~~ ~~~~~~ ~~~’~~~ ~~~~~~~~ ~~~ ~~~~ ~~’~~~~~~~~~~~, ~~~~~~ ~~~~ ~~~~~~. ~~~~~~~~~ ~~~~ ~~~ ~~~~~ ? ~~~ ~~~ faut faire une ~~~~~~~~ ~~~ ~~~~~.\nQuant ~~ ~~~ ~~~~ ~~~ ~~~~~~~~ ~~~~~ ~~~ ~~~~~~ ~~~ ~~~~~~~~~~, ~~ ~~’~~~~~~~ ~~~ ~~~~~ ~~~~~~, ~~~~~ ~~~~ ~~~~ ~~’~~~~ ~~~~ ~~~~~~ ~~~ goutte :\n« De goutte ? Mais ~~~ ~~~~~~~~ ~~~’~~~ ~~~~~~ ~~~ ~~~ ~~~~~~~ ~~~~~~ ~~~ ~~~~~~~~ ~~~~ ~~~~~~ ~~ ~~~~~~~ ~~~ ~~~~~~~~~ ~~~ ~~~ ~~~~~, ~~~~ ~~~~~~~~~ ~~~~~~~~~, ~~~ ~~~~~~~~~~ ~~~ ~~~ ~~~~~ en croûte ? J’aimais ~~~~~~~~~ ~~~~~ ~~~~~, ~~’~~~~ ~~~~~, ~~~~~ ~~~ ~~~~~ ~~~~~~~ ~~~~~~~~~~~~~ végétarien…\n— ~~~, ~~~ ~~’~~~~ ~~~~ ~~~~~~~~~~ ~~~~~, ~~~ ~~~~~~~. ~~~~~ ~~~~~~~ ~~~~~~ ~~~ ~~’~~~~~. ~~~ ~~~~~ ~~~~~ toujours eu un ~~~~~~~~~ ~~~ ~~~ ~~~~~-~~~… »\nElle ~~~~~~~ (~~~~~~ ~~~~~~~) ~~~~ ~~’~~~ ~~~~ ~~~~~~~~~~ ~~~ ~~~~ ~~~~~~ ~~~~~ ~~~~~~~~. ~~~~~ ~~~~ ~~~~ ~~~~~ ~~~~~~~~~~ ~~~~ ~~~~~~~ — ~~~~~~~ ~~~~~~~~~ je passe, il ~~~~ ~~~~~, ~~~~~~ ~~~~~~ ~~~ ~~~~~~~ ~~~~~~~ ~~~~ ~~~~~, ~~~ ~~~ ~~’~~~~ davantage.\nvoir l’entrée du vendredi 12 juin 2020 et son image dans Le Jour ni l’Heure


William R. Tolbert, Jr. - Wikipedia\nWilliam Richard Tolbert, Jr. (13 a viz Mae 1913, Bensonville - 12 a viz Ebrel 1980, Monrovia) a oa ur politikour eus Liberia, bet prezidant ar vro (1971-1980).\nBesprezidant e oa pa varvas William Tubman ha dre-se e voe lakaet da brezidant d'an 23 a viz Gouere 1971. Aotren a reas krouidigezh ur strollad politikel all, ar Progressive Alliance of Liberia e 1978. Klask a reas digeriñ plasoù er gouarnamant d'an henvroidi hag a yae d'ober ar muiañniver eus poblañs ar vro. Dilezel a reas politikerezh Tubman hag a oa a-du krenn gant blok ar C'hornôg, skoulmañ darempredoù gant an URSS, Sina pe Kuba ha dre-se lakaat Liberia e-touez ar broioù disteud.\nE miz Meurzh 1980 e verzas ar PAL ha herzel pennoù ar strollad war zigarez a dreitouriezh. D'an 12 a viz Ebrel e voe lazhet en un taol-Stad kaset da benn gant Samuel Doe ha soudarded all, holl anezhe henvroidi liberian.\nAdtapet diwar « https://br.wikipedia.org/w/index.php?title=William_R._Tolbert,_Jr.&oldid=1782603 »


An Divskouarn o Nijal – Page 97 – Radio Kerne\nOspital Douarnenez en arvar\nN’eo ket deuet a-benn Ospital Douarnenez da gavout un anesteziour evit erlec’hian an hini a yao kuit e 2015 da lâret ei e vo serret ar surjianerezh deiziek e kêr ar Pennoù-Sardin. N’eo ket souezhus, 27% deus postoù anestezisted e Bro C’hall n’int ket pourvezet. Koulskoude eo nec’hus. Ma kendalc’h mod-se e yao diwar-well ospital Douarnenez ha n’eo ket an hini nemetañ evel-just, ospital Kemperle hag hini Pont ‘n Abad a vez lakaet diaes ivez. Liammet eo ar c’hudennoù-mañ gant politikerezh yec’hel ar gouarnamant. E 2009 eo bet botet al lezenn Bachelot a redi an ospitalioù da espern arc’hant ha d’en em vodañ. Bez e vo neuze nebeutoc’h nebeutañ a ospitalioù ha brasoc’h brasañ e vint. Deus ar c’houlz eo met hag e ya gant mad an dud ? Hervezh Yves Jardin, perzh deus Comité Usagers Ospital Douarnenez, ne ya ket. Ur sell pessimist a-walc’h ‘neus war dazont an ospitalioù met ne vir ket anezhañ da stourm.\nAr festival invisible\nUr festival divoutin ‘vez aozet e Brest e miz Du titlet ar Festival Invisble. Sonerezh war ar prim, arzourien deus ar bed a-bezh, abadennoù arzel, darvoudoù dreistordinal da zizoloiñ er Garène, er c’h/Quartz hag er Studio Fantôme e Brest-même. Klevout a rit Klet Beyer evit kinnig deomp ar festival-mañ aozet gant al label L’église de la petite folie, label strolladoù zo Klet. Un digarez e vo evidompt da splujañ e bed ar sonerezh emren asambles gant hon arbennigour, Klet, tabouliner e Rhapsoldya, Chapi chapo ha Wicked.\nIdentelezh Breizh, sed aze ur sujed ledan, zoken evit stadoù anavezet. Soñj ho peus sur a-walc’h deus an “débat sur l’identité nationale” a zo bet e Bro C’hall e 2009, un tabut deus ar re vilañ gant komzoù gouenneler e-leizh. N’eo ket ur sujed aes an identelezh, evit lod eo un doare da zispellaat ul lodenn deus ar boblañs, o lavarout n’omp ket heñvel, n’hon eus ket ar memes identelezh. Abalamour d’an dud-se e tisonjomp eo an identelezh un doare da vodañ ivez. Ar pezh ‘vez gwelet gant enklask Brezhonegerien Leston. Gant ar gevredigezh eo bet savet ur goulennaoueg evit goulenn gant an dud petra eo pouezus evito e identelezh Breizh, petra a vo anezho dindan anv Breizh. Ha n’eo ket aes benn ar fin gouzout petra eo bezañ Breton. Met unan eus spletoù bezañ ur vro distad eo bezañ gouest da zegemer pep hini gant ma vo c’hoant ganti/gantañ bezañ Breton.\nGant Soazig Cossec, Christian Daniel, Marie-Thérèse Kerbour, izili ar gevredigezh.\nBlog Brezhonegerien Leston\nBrezhoneg Bro-Gwened : ar staonekadur (1/2)


Ur beñveg nevez war ar rouedad, anvet "Stag", evit kejañ ouzh ar vretoned hag ar vrezhonegerien\nmercredi 23 septembre 2015 à 16:12 Par Pauline Kerscaven, France Bleu Breizh Izel\nA-benn neubeud e vo roet lañs da "Stag", un applikadenn nevez. Ganti e c'hello ar vrezhonegerien hag ar vretoned mont e darempred etrezo, er bed a-bezh. Ijinet e oa bet gant tri faotr evit respont d'ur goulenn.\nDre m'eo soner e Kerlenn Pondi, e vez beajet kalz gant Romain Sponnagel :" Aet omp gant ar bagad e broioù Nepal, Zanzibar, China, Hongrioa, Portugal, Brazil." Hag implijout a ra kalz ar paotr yaouank an applikadennoù darempred.\n"Gant Stag e c'helloc'h mont da evañ ur banne pe kavout ul labour" Romain Sponnagel\nSetu gant daou vignon all, Alexandre Solacolu hag Anthony Lannuzel, 'neus soñjet e vefe brav krouiñ un beñveg evit kavout ar vretoned an tostañ dezho. "Gall' a ra servij "Stag" evit mont e darempred gant an dud : evit evañ ur banne, kavout ur staj pe ul labour, evit kaozeal deus ar vro pe deus ar sevenadur, kavout un ti-krampouezh e New-York pe e Mexico !" eme Romain Sponnagel.\nMil den inskrivet dija war al lec'hienn\nEvit ar poent zo bet savet ul lec'hienn internet : stag.bzh, kinniget e brezhoneg, saozneg ha galleg. "Ar c'hoant a oa ganeomp lañsañ an applikadenn pa oa tud inskrivet dija. An dud a c'hell neuze mont war al lec'hienn, lakaat o chomlec'hioù mail ha kaset e vo dezho, a-benn neubeud, ul liamm evit pellkargañ "Stag"."\nDisplegadurioù Romain Sponnagel\nTizhet e vo ar pal buhan a-walac'h. "Lakaet zo bet o anv gant mil den dija", a zispleg Romain Sponnagel. Aa-benn pemzektez e c'helfe bezañ lañset "Stag" evit ar pellgomzioù Android hag Apple. "Digoust e vo an applikadenn penn-da-benn."\nHa ma za mat an traou evit stag, e soñj an tri faotr krouiñ un embregerezh e fin ar bloaz.\nPajenn degemer al lec'hienn stag.bzh - Tennet deus ar skramm\nCulture – Loisirs Plasoù a chom evit ar c'hampoù vakañsoù